title: Jaime Rodríguez

text: Hän edusti maataan 1982 MM-kisoissa Espanjassa. Pelaajauransa jälkeen hän on toiminut muun muassa El Salvadorin jalkapallomaajoukkueen apuvalmentajana sekä maan jalkapalloliiton koordinaattorina. Lisäksi Rodriguez on valmentanut Alianz F.C.-seuraa ja hänellä on myös oma "Chelona"-niminen jalkapalloakatemia. Sen kasvatteja on muun muassa FC Jazzissa vuosina 1999-2001 Veikkausliigaa pelannut Víctor Dubón.


title: Jaime Rodríguez

text: Vuonna 1985 Rodriguez edusti Kokkolan Pallo-Veikkoja jalkapallon SM-sarjassa. Hän oli ensimmäinen Suomen sarjoissa esiintynyt pelaaja, joka on ollut mukana MM-lopputurnauksessa. Rodriguez saapui Suomeen tutustuttuaan Meksikossa valokuvaaja Juha Tammiseen, joka järjesti hänet Martti Kuuselan avustuksella Kokkolaan. Visitti Suomeen jäi kuitenkin lyhyeksi. Rodriguez piti suomalaista jalkapalloilua amatöörimäisenä puuhasteluna, eikä viihtynyt maassa.


title: Jaime Rodríguez

text: KPV:n jälkeen Rodriguez pelasi vielä muun muassa Japanissa, kunnes lopetti uransa vuonna 1994 kotimaansa Alianzissa.


title: Maze War

text: Maze War (myös nimillä The Maze Game, Maze Wars, Mazewar tai Maze) on vuonna julkaistu videopeli. "Maze War"issa esiteltiin monia konsepteja, joita on sittemmin käytetty lukuisissa peleissä. Sitä pidetään yhtenä ensimmäisistä ellei ensimmäisenä ensimmäisen persoonan ammuntapeleistä. "Maze Warin" tarkasta julkaisupäivämäärästä on epävarmaa tietoa. Pelin suunnittelija Steve Colleyn mukaan varhainen kahdelle tietokoneelle suunniteltu versio saattoi ilmestyä vuonna 1973 ja verkkomoninpelillinen versio vuonna 1974.


title: Maze War

text: Pelimekaniikka on myöhempiin peleihin verrattaessa yksinkertainen. Pelaaja vaeltaa sokkelossa ja kykenee liikkumaan eteen, taakse, oikealla tai vasemmalle 90 asteen kulmissa. Pelissä käytetään yksinkertaista tiilipohjaista liikkumista, joten pelaaja liikkuu ruudulta toiselle "hyppien". Muut pelaajat näkyvät silmämunina ja heitä voi ampua.


title: Maze War

text: Pelistä oli versio myös Xerox Alto-tietokoneelle.


title: Julius Mackerle

text: Julius Mackerle (18. kesäkuuta 1909 Jevíčko, Itävalta-Unkari – 11. syyskuuta 1988) oli tšekkoslovakialainen autoinsinööri ja keksijä.


title: Julius Mackerle

text: Mackerlen isä Julius oli tiilitehtailija Jevíčkossa ja hänen veljensä Jaroslav Mackerle (1913–1964) oli arkkitehti, muotoilija ja harrastaja-arkeologi.


title: Julius Mackerle

text: Julius Mackerle rakensi jo opiskeluaikanaan Brnon teknillisessä korkeakoulussa kaksipaikkaisen urheiluauton, jonka voimanlähteenä oli 1 000-kuutioinen JAP-moottoripyörän moottori. Valmistuttuaan vuonna 1935 Mackerle pääsii töihin Škodalle Plzeňiin. Sieltä hän siirtyi saman yrityksen Prahan yksikköön.


title: Julius Mackerle

text: Vuonna 1948 Mackerle sai työpaikan Tatralla Kopřivnicessa. Hänet nimitettiin tekniseksi johtajaksi vankilaan tuomitun Hans Ledwinkan seuraajaksi.


title: Julius Mackerle

text: Mackerle suunnitteli uuden moottorin Tatran kuorma-autoja varten. Ilmajäähdytteinen, 11 762-kuutioinen V8-moottori oli mallinimeltään Tatra T928. Erikoisuutena moottorissa oli kampiakselin vierintälaakerit. Sitä käytettiin muun muassa Tatra T138- ja T148-malleissa. Alkusarjan moottorien suurin teho oli 132,5 kW ja vääntö 720 Nm. Myöhemmin moottorin iskunpituutta kasvatettiin 10 mm. Tämän avulla iskutilavuudeksi saatiin 12 667 cm³, tehoksi 148,6 kW ja vääntömomentiksi 813 Nm.


title: Julius Mackerle

text: Moottori T928 on edelleen tuotannossa. Vuosien varrella siihen on lisätty muun muassa turboahdin ja välijäähdytin. Mallin T3D-928-30 suurin teho on 325 kW ja vääntömomentti 2 100 Nm. Moottori on tällä hetkellä ainoa ilmajäähdytteinen ja ainoa mekaanisella polttoaineenruiskutuksella varustettu moottori joka täyttää Euro V -päästönormit.


title: Julius Mackerle

text: Mackerle suunnitteli vuonna 1949 T607- ja T607-2 -kilpa-autoissa käytettyyn Tatraplanin moottoriin ejektorijäähdytysjärjestelmän. Moottorin jäähdytys toimi pakokaasujen virtauksen avulla. Ratkaisun avulla moottorin tehoa saatiin kasvatettua, sillä erillisiä jäähdytyspuhaltimia ei tällöin tarvittu. Haittapuolena oli autojen korviahuumaava melu, sillä rakenne teki äänenvaimentimien käytön mahdottomaksi.


title: Julius Mackerle

text: Vuosina 1948-49 Mackerle suunnitteli T603-moottorin yhteistyössä Jiří Klosin kanssa. Se oli alun perin tarkoitettu Tatran sotilasajoneuvoprojektin voimanlähteeksi. Moottori oli ilmajäähdytteinen V8 jossa oli puolipallon muotoiset palotilat. Nokka-akseli oli sijoitettu lohkoon ja se käytti venttiileitä työntötankojen välityksellä. Palotiloissa imu- ja pakoventtiilit oli asetettu vastakkaisille puolille (niin sanottu Hemi). Suunnittelussa tavoitteena oli yksinkertaisuus, hyvä huollettavuus ja keveys. Tässä onnistuttiinkin ilmeisen hyvin, sillä moottori painoi vain 160 kg kaikkine apulaitteineen, mikä oli vain neljä kiloa enemmän kuin Tatraplanin nelisylinterisen bokserimoottorin massa.


title: Julius Mackerle

text: Sotilassovellus ei toteutunut, ja moottoria käytettiin aluksi T607-kilpa-autoissa ejektorijäähdytyksellä varustettuna. Moottoreita vaihdettiin myös tehdaskunnostettuihin T87-malleihin keveytensä ja paremman polttoainetaloutensa takia. Malli otettiin sarjavalmistukseen 1955 kun se tuli Tatran samannimisen henkilöautomallin, T603:n voimanlähteeksi. Sitä käytettiin myös T805-mallisessa kevyessä kuorma-autossa.


title: Julius Mackerle

text: Vuonna 1958 Mackerle työskenteli Autotekniikan Tutkimus- ja Kehitysinstituutissa ("Ústav pro výzkum motorových vozidel") jossa hän suunnitteli "Rotoped"-tutkielma-auton. Hän kävi luennoimassa Prahan, Brnon ja Bratislavan teknillisissä korkeakouluissa.


title: Julius Mackerle

text: Mackerle laati moottorinsuunnitteluun liittyvää kirjallisuutta ja kirjoitti lukuisia alan artikkeleja.


title: Juha Annunen

text: Juha Annunen (s. 16. huhtikuuta 1960 Oulu) on uransa lopettanut jalkapalloilija. Nykyisin Annunen toimii Lahden kaupungin liikuntapaikkahoitajana.


title: Juha Annunen

text: Keskikentällä pelannut Annunen edusti uransa aikana Oulun Työväen Palloilijoita ja Kuusysiä. Annunen muistetaan ennen kaikkea vaarallisista vapaapotkuista, jotka usein tuottivat maaleja. Hän nousi OTP:n edustusjoukkueeseen 1978 ja pelasi seurassa vuoteen 1981 asti sekä SM-sarjassa että 1. divisioonassa. Kaudeksi 1982 Annunen siirtyi Kuuysiin ja voitti heti ensimmäisen Suomen mestaruutensa. Kahden kauden jälkeen hän palasi Ouluun kahdeksi vuodeksi. Annunen siirtyi 1986 takaisin Kuusysiin, jossa hän pelasi 10 kauden ajan aktiiviuransa loppuun asti. Tuona aikana hän voitti Kuusysissä kolme mestaruutta ja neljä SM-hopeaa. Annunen pelasi uransa aikana yhteensä 369 pääsarjatason ottelua ja teki niissä 78 maalia.


title: Juha Annunen

text: Annunen pelasi vuosina 1980–1987 Suomen maajoukkueessa 16 A-maaottelua, joissa hän teki kaksi maalia.


title: Alanna Ubach

text: Alanna Noel Ubach (s. 3. lokakuuta 1975 Downey, Kalifornia) on yhdysvaltalainen näyttelijä, joka tunnetaan muun muassa elokuvista Clockwatchers, Blondin kosto ja Painajainen perheessä.


title: Alanna Ubach

text: Hän on esiintynyt myös televisiosarjoissa vieralevissa rooleissa muun muassa West Wingissä, issa ja Monkissa. Lisäksi Ubach on tehnyt äänirooleja animaatioihin vuodesta 2003 lähtien. Listaan mahtuu animaatioita kuten Ozzy & Drix, Brandy ja Herra Whiskers, El Tigre ja Hämmästyttävä Hämähäkkimies.


title: Jyrki Huhtamäki

text: Jyrki Tapio Huhtamäki (s. 27. elokuuta 1967 Vaasa) on entinen suomalainen jalkapalloilija.


title: Jyrki Huhtamäki

text: Keskikenttäpelaajana ja hyökkääjänä pelannut Huhtamäki aloitti uransa III divisioonassa vaasalaisessa FC Sportissa. Hän siirtyi 2. divisioonan Vaasan Palloseuraan 1986 ja heti seuraavana vuonna Mikkelin Palloilijoihin SM-sarjaan loistavasti menneen kauden jälkeen. Huhtamäki pelasi MP:ssa kuusi kautta ja voitti yhden SM-hopean sekä yhden SM-pronssin. Kaudeksi 1995 Huhtamäki palasi takaisin Vaasan Palloseuraan, jossa hän pelasi vuoteen 2000 asti. Hän saavutti VPS:ssa kaksi SM-hopeaa ja toimi seuran kapteenina. Huhtamäki pelasi uransa aikana yhteensä 260 pääsarjatason ottelua ja teki niissä 69 maalia. Hänet on valittu Veikkausliigan legendaksi.


title: Jyrki Huhtamäki

text: Huhtamäki pelasi vuosina 1988–1996 Suomen maajoukkueessa 13 A-maaottelua.


title: Nashville Skyline

text: Nashville Skyline on Bob Dylanin vuonna 1969 julkaisema yhdeksäs studioalbumi. Albumilta julkaistiin myös single ”Lay Lady Lay”. Levyllä esiintyy myös Johnny Cash. Kriitikot pitivät levystä, se myös myi hyvin ja nousi listaykköseksi ainakin Isossa-Britanniassa ja Ranskassa.


title: Nashville Skyline

text: Dylan palasi Nashvilleen helmikuussa 1969 nauhoittamaan "Nashville Skylinen". Edellisestä studioalbumista, vuoden 1967 "John Wesley Hardingista", oli kulunut yli vuosi. Dylan piti sessiot Columbian Studio A:ssa. Ne alkoivat helmikuun 12. päivä, mutta sinä päivänä nauhoitettua materiaalia ei ole levyllä. Seuraavana päivänä saatin nauhoitetuksi kappaleet ”To Be Alone With You”, ”I Threw It All Away” ja ”One More Night”. Dylan myös yritti useaan otteeseen ”Lay Lady Layta”, joka hän oli kirjoittanut vuonna 1968, samoin kuin kappaleen ”I Threw it All Away”.


title: Nashville Skyline

text: Aikaisempiin levyihin verrattuna Dylan ”muutti” ääntään levyllä hiljaisemmaksi ja vähemmän karheaksi. Dylan itse kertoi, että uusi ääni johtuu sikareiden polton lopettamisesta, mutta äänen voi silti tunnistaa hänen äänekseen.


title: Nashville Skyline

text: 14. helmikuuta Dylan sai levylle seuraavat kappaleet: ”Peggy Day”, ”Tell Me That Isn't True”, ”Country Pie”, ja ”Lay Lady Lay”. Kahden seuraavan päivän aikana vietetyn tauon aikana Dylan kirjoitti uuden kappaleen, jonka nimi oli ”Tonight I’ll Be Staying Here With You”. Kun sessiot jatkuivat 17. päivänä, ”Tonight I’ll Be Staying Here With You” oli keskipisteenä, ja lopullinen versio valittiin yhdestätoista otosta. Myös instrumentaalin ”Nashville Skyline Rag” hän kirjoitti session alussa. Myöhemmin se lisättiin albumille.


title: Nashville Skyline

text: Jossain sessioiden vaiheessa countrylegenda Johnny Cash käväisi studiossa. Hän oli oman yhtyeensä kanssa levyttämässä viereisessä studiossa. Hän oli ollut Dylanin pitkäaikainen ystävä ja kannattaja. He päätyivät esittämään duettoina Dylanin kappaleet ”One too Many Mornings” ja ”Don’t Think Twice It's Alright” sekä Cashin oman ”I Still Miss Someone”. Niistä mitään ei voinut käyttää, mutta Cash palasi seuraavana päivänä tekemään lisää duettoja.


title: Nashville Skyline

text:
Helmikuun 18. omistettiin kokonaan Cashin ja Dylanin duetoille. ”One Too Many Mornings” ja ”I Still Miss Someone” uusittiin, ja ne myös torjuttiin uudestaan. He kokeilivat myös seuraavia kappaleita: ”Matchbox”, ”That’s Alright Mama”, ”Mystery Train”, ”Big River”, ”I Walk The Line”, ja ”Guess Things Happen That Way”. Näiden kappaleiden alkuperäisesittäjät olivat Carl Perkins, Elvis Presley ja itse Cash. Niitäkään ei voitu käyttää. Coverit Jimmie Rodgersin ”Blue Yodel #1 & #5”, Johnny Cashin ”Ring on Fire”, ”You Are My Sunshine”, ”Mountain Dew”, perinteinen hymni ”Just a Closer Walk with Thee”, ”How High The Water”, perinteinen balladi ”Careless Love” sekä Dylanin erityisesti Cashille kirjoittama ”Wanted Man” olivat myös kokeiltavina mutta eivät kelvanneet. Ainoa hyväksytty oli Dylanin oma kappale ”Girl from The North Country”, joka päätyi levyn avausraidaksi Cashin ja Dylanin esittämänä. Kun pääasiallinen levytys oli tehty, 19., 20. ja 21. päivä käytettiin lopulliseen miksaukseen ja muokkaukseen.A-puoli
B-puoli


title: Roll the Bones

text: Roll the Bones on kanadalaisen rock-yhtye Rushin 14. studioalbumi.


title: Roll the Bones

text: Lyriikoiltaan Roll the Bones on yksi Rushin tummemmista albumeista, sillä ne käsittelevät kuolemaa, mutta musiikillisesti albumi on melko samanlainen kuin edeltäjänsä. "Dreamline" nousi albumin suosituimmaksi kappaleeksi, ja sitä pidetään yhtenä Rushin 1990-luvun tuotannon parhaimmista kappaleista. Myös nimikkokappale on melko suosittu keikoilla.


title: Roll the Bones

text: Albumi myi platinaa kotimaassaan Kanadassa sekä Yhdysvalloissa. Albumin kansi voitti vuonna 1992 Juno Award- palkinnon parhaasta albumin kannesta.


title: Artturi Nikula

text: Artturi Alarik Armas Nikula () oli suomalainen jääkärimajuri. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan talouspäällikkönä. Nikula osallistui vielä talvi- ja jatkosotaan, jossa viimeksi mainitussa hänen sotilasuransa päättyi haavoittumiseen Uhtualla.


title: Artturi Nikula

text: Nikulan vanhemmat olivat kruununvouti Matti Nikula ja Maria Hyyppä. Hänet vihittiin avioliittoon vuonna 1920 Rauha Elisabet Hannukselan kanssa. Hän kävi viisi luokkaa Kokkolan suomalaista yhteiskoulua. Hän suoritti Taistelukoulun komppanianpäällikkökurssin vuonna 1930.


title: Artturi Nikula

text: Nikula työskenteli konttorialalla ennen liittymistään vapaaehtoisena Saksassa sotilaskoulutusta antavan jääkäripataljoona 27:n 3. komppaniaan 15. marraskuuta 1915. Hän osallistui taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: Artturi Nikula

text: Nikula astui Suomen armeijan palvelukseen vänrikiksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan talouspäälliköksi 1. Jääkärirykmentin 2. jääkäripataljoonaan. Hän osallistui sisällissodan taisteluihin Lempäälässä, Kämärällä ja Viipurissa.


title: Artturi Nikula

text: Nikula palveli sisällissodan jälkeen nuorempana upseerina Kaartin jääkäripataljoonassa, josta hänet siirrettiin päälliköksi 22. tammikuuta 1919 alkaen Jääkäriprikaatin polkupyöräosastoon (myöhemmin polkupyöräkomppania). Seuraavaksi hänet siirrettiin 31. maaliskuuta 1920 alkaen Pohjanmaan jääkäripataljoonan 2. komppanian ja 21. maaliskuuta 1923 alkaen Lapin rajavartioston 1. komppanian. Lapin rajavartiostosta Nikula siirrettiin 16. lokakuuta 1928 Kainuun rajavartioston 2. komppanian ja edelleen 1. tammikuuta 1930 alkaen päälliköksi Salmin rajavartioston 1. komppaniaan.


title: Artturi Nikula

text: Nikula osallistui talvisotaan Erillisen pataljoona 8:n komentajana ja osallistui taisteluihin Ruokojärvellä, Hippalassa, Lemetillä, Repomäellä, Kelivaarassa, Warojenkivellä, Ukonlammilla, Ruunaviidanmäellä ja Lavajärvellä. Välirauhan aikana hän toimi III pataljoonan komentajana Jalkaväkirykmentti 25:ssä ja myöhemmin 10. Prikaatissa. Prikaatista hänet siirrettiin aluepäälliköksi Raahen suojeluskuntapiiriin.


title: Artturi Nikula

text: Jatkosodan puhjettua Nikula siirrettiin pataljoonan komentajaksi Jalkaväkirykmentti 32:een, jonka komentajana hän osallistui taisteluihin Uhtualla, jossa hän haavoittui 21. heinäkuuta 1941 Pistajoella. Haavoittumisensa jälkeen hän oli hoidettavana useassa sotasairaalassa viimeksi 13. Sotasairaalassa Viipurissa. Hänet haudattiin Laihialle.


title: Espoo Bluesin SM-liigakausi 2008–2009

text: Espoo Blues sijoittui kaudella 2008–2009 miesten SM-liigassa lopullisessa tilastossa neljänneksi, voitti naisten SM-sarjassa mestaruuden ja voitti A-nuorten SM-liigassa mestaruuden. Blues palkittiin kauden menestyksestä Aaro Kivilinnan muistopalkinnolla.


title: Espoo Bluesin SM-liigakausi 2008–2009

text: Espoo Blues sijoittui SM-liigassa kaudella 2008-2009 runkosarjassa toiseksi ja hävisi lopulta KalPalle pronssiottelussa luvuin 1-2. Blues pääsi jääkiekon mestarien liigaan seuraavalle kaudelle, kun runkosarjan ensimmäiseksi sijoittunut JYP voitti mestaruuden.


title: Espoo Bluesin SM-liigakausi 2008–2009

text: Laitahyökkääjä Toni Kähkönen rikkoi yhden playoff-kauden ylivoimamaalien ennätyksen. Entistä ennätystä pitivät hallussaan nykyinen TPS-valmentaja Kai Suikkanen (Kärpät 1987) ja Jan Caloun (HIFK 1999), jotka tekivät ennätyskeväinään kuusi ylivoimamaalia. Myös keskushyökkääjä Ben Eaves takoi kaksi uutta ennätystä, eniten ylivoimapisteitä playoff-kaudella ja eniten ylivoimasyöttöjä yhdellä playoff-kaudella.


title: Espoo Bluesin SM-liigakausi 2008–2009

text: Espoon Blues osallistui myös kuluvalla kaudella jääkiekon mestarien liigaan. Alkulohkossa Bluesin kanssa oli ruotsalainen HV 71 ja sveitsiläinen SC Bern. Blues meni lohkosta jatkoon voitettuaan kaikki ottelut. Välierissä kuitenkin Blues hävisi koko turnauksen voittaneelle joukkueelle ZSC Lionsille.


title: Espoo Bluesin SM-liigakausi 2008–2009

text: Espoo Bluesin naiset voittivat 10. kerran mestaruuden jääkiekon naisten SM-liigassa.


title: Espoo Bluesin SM-liigakausi 2008–2009

text: Espoo Bluesin A-juniorit voittivat kaudella 2008-2009 A-junioreiden SM-liigan mestaruuden.


title: Saab 105

text: Saab 105 on ruotsalaisen SAABin vuonna 1967 markkinoille tuoma suihkuharjoituslentokone. Ensilento tapahtui 29. kesäkuuta 1963. Toissijaisesti tätä konetyyppiä kyettiin käyttämään rynnäköintitehtävissä. Ruotsin ilmavoimissa se korvasi De Havilland Vampiren tyyppinimellä SK 60. Sitä myös vietiin Itävaltaan. Kone sai lempinimen "Myrsloken" (suom. "Muurahaiskarhu").


title: Saab 105

text: Ulkonaisilta piirteiltään konetyyppi on melkoisen helppo tunnistettava. Siinä on niin kutsuttu kuplakuomuinen ja rinnakkain istuttava ohjaamo (vrt. DH.115 Trainer), sekä loivasti nuolimuotoiset siivet ylätasoisesti. Peräsin on T-mallinen peräsin. Volvon lisenssillä valmistamia "Turbomeca Aubisque"- RM9 suihkumoottoreita on kaksi, ja ne sijaitsevat siipien alla molemmin puolin. Kone kykenee kantamaan ulkopuolista rakettiaseistusta, taikka tykkipodeja sekä ohjuksia ja pommeja enintään 700–750 kg 6:ssa pylonissa eli ripustuspisteessä.


title: Saab 105

text: Ruotsin ilmavoimat tilasi kaikkiaan 150 kappaletta Saab 105-koneita eri versioina. Itävallan ilmavoimat tilasi 40 konetta, jotka olivat tyyppiä Saab 105Ö. Ne olivat moottoreiltaan tehokkaampia ja nopeampia kuin SK 60 -tyypin koneet olivat. Saab 105 oli ehdolla Suomen Ilmavoimien uudeksi suihkuharjoituskoneeksi Fouga Magisterin jälkeen, ja se tulikin valituksi 4:n parhaan joukkoon. Muut kaksi tyyppiä olivat Dassault/Dornier Alpha Jet ja tšekkiläinen Aero L-39 Albatros. Italialainen Aermacchi MB-339 tuli varsinaisen 1975 avatun kilpailun ulkopuolelta, Aermacchi-tehtaan tarjoamana. Konetyyppiä pidettiin kuitenkin jonkin verran hitaana (max. nop. 770 km/h, Turbomeca Aubisque-moottorein) ja vanhentuneena, etenkin brittiläiseen BAe Hawkiin nähden. Hawk tuli valituksi.


title: Saab 105

text: Ruotsin omat Sk 60 -koneet kävivät läpi laajan saneerausohjelman eli ajanmukaistamisen vuonna 1993. Ne ovat silti tulossa kohti pitkän palvelusuransa päätöstä piakkoin, sillä lentokäyttöikä loppuu niiltä pian.


title: Johan Nieminen

text: Johan Kasper Aarne Nieminen () oli suomalainen jääkärikapteeni. Hän oli sotilaskoulutuksensa ensimmäisen maailmansodan aikana Saksassa saanut jääkäri. Myöhemmin hän osallistui Suomen sisällissotaan joukkueenjohtajana.


title: Johan Nieminen

text: Niemisen vanhemmat olivat maanviljelijä ja kauppias Jussi Nieminen ja Edla Gustaava Karro. Hänet vihittiin avioliittoon vuonna 1934 Ceri Ingrid Dagmar Söderbergin kanssa. Hän kävi viisi luokkaa Rauman suomalaisessa yhteislyseota ja suoritti yksityisesti osan kahdeksannesta luokasta samassa koulussa vuonna 1921. Hän suoritti taktiikan soveltamiskurssin Suojeluskuntain päällystökoulussa vuonna 1926 ja Taistelukoulun komppanianpäällikkökurssin vuonna 1928.


title: Johan Nieminen

text: Nieminen liittyi vapaaehtoisena Saksassa sotilaskoulutusta antavan jääkäripataljoona 27:n 4. komppaniaan 23. joulukuuta 1915, josta hänet siirrettiin pataljoonan täydennysjoukkoon 17. toukokuuta 1916. Täydennysjoukosta hänet komennettiin värväys tehtäviin suomeen. Suomessa hän ilmoittautui Uuteen metsätoimistoon, josta hän sai määräyksen matkustaa Raumalle, missä hänen tehtävänään oli kouluttaa paikallisia suojeluskuntalaisia.


title: Johan Nieminen

text: Nieminen oli sisällissodan alkaessa komennettuna Vöyrin sotakouluun, missä hän toimi joukkueenjohtajana 1. komppaniassa. Sisällissodan aseellisen toiminnan alettua hän osallistui edellä mainitussa joukossa venäläisten aseistariisuntaan Ylistarossa ja Ilmajoella, Kristiinan valloitukseen sekä Paarlammin taisteluihin Ruoveden rintamalohkolla. Hänet siirrettiin huhtikuun alussa vuonna 1918 joukkueenjohtajaksi 6. Jääkärirykmentin 17. jääkäripataljoonan 1. komppaniaan ja osallistui sen mukana taisteluihin Viipurin ympäristössä.


title: Johan Nieminen

text: Nieminen palveli sisällissodan jälkeen nuorempana upseerina 6. Jääkärirykmentistä muodostetussa Jääkäripataljoona 6:ssa, joka sai myöhemmin nimikseen ensin Jääkäripataljoona 3 ja sitten Kajaanin sissipataljoona. Nieminen oli komennettuna sissipataljoonasta Ilmavoimiin 1. heinäkuuta - 14. marraskuuta 1918 väliseksi ajaksi. Ilmavoimissa hän toimi komppanianpäällikkönä. Myöhemmin hänet siirrettiin komppanianpäälliköksi Viipurin rykmenttiin 1. komppaniaan. Rykmentissä hänet siirrettiin 1. helmikuuta 1920 alkaen saman komppanian nuoremmaksi upseeriksi ja 8. tammikuuta 1920 alkaen I pataljoonan adjutantiksi sekä 21. lokakuuta 1920 alkaen nuoremmaksi upseeriksi 1. komppanian ja edelleen niin ikään nuoremmaksi upseeriksi 9. marraskuuta 1920 alkaen 2. komppaniaan. Edellisen komppanian päälliköksi hänet nimitettiin 1. kesäkuuta 1921 alkaen. Viipurin rykmentistä hänet siirrettiin 9. kesäkuuta 1926 alkaen Keski-Suomen rykmenttiin, missä hänet sijoitettiin aluksi komppanianpäälliköksi 2. komppaniaan ja 25. tammikuuta 1928 alkaen 5. komppaniaan. Nieminen erosi armeijasta sairauden takia 28. helmikuuta 1930 ja työskenteli sen jälkeen liikealalla. Nieminen kuoli tapaturmaisesti 25. toukokuuta 1937 ja hänet haudattiin Kouvolaan.


title: Valkea Kuulas

text: Valkea Kuulas on tarhaomenapuun ("Malus domestica") lajike, joka levisi Suomeen Baltiasta 1850-luvulla nimellä valkoinen kirkasomena. Sen siitepöly itää hyvin, ja siksi sitä pidetään yhtenä parhaimmista pölyttäjälajikkeista. Puu tuottaa joskus siemenettömiä hedelmiä. Ensimmäisen sadon puu tuottaa kaksi-kolmevuotiaana ja sadot ovat usein suuria. Maanlaadun suhteen puu ei ole vaativa ja usein se ei elä kovin vanhaksi.


title: Fredy Montero

text: Fredy Montero (s. 27. heinäkuuta 1987 Campo de la Cruz) on kolumbialainen jalkapalloilija, joka edustaa Sporting Clube de Portugalia. Hän debytoi Kolumbian maajoukkueessa vuonna 2007 ottelussa Panamaa vastaan.


title: Lapitch ja taikasaappaat

text: Lapitch ja taikasaappaat on saksalais-kroatialainen lasten animaatiosarja vuodelta 2000. Se pohjautui vuonna 1997 tehtyyn elokuvaan Pikku Suutari seikkailee. Sarjaa tehtiin kaikkiaan 26 jaksoa. Sarja dubattiin suomeksi.


title: Tatra 11

text: Tatra 11 oli tšekkoslovakialaisen Tatran vuosina 1923–1926 valmistama henkilöauto. Vuonna 1923 esiteltyä autoa pidetään eräänä autohistorian klassikoista ja se loi pohjan kaikille myöhemmille Tatra-malleille.


title: Tatra 11

text: 1920-luvun taitteessa Steyrilla työskennellyt insinööri Hans Ledwinka pyöritteli ajatusta pienestä kansanautosta. Yrityksen johto ei kuitenkaan ollut kiinnostunut asiasta. Erästä Steyr-mallia koeajaessaan Ledwinka joutui onnettomuuteen ja mursi kätensä. Sairasvuoteella hän jalosti paperille ideansa uudenlaisesta runkorakenteesta ja voimansiirrosta. Ledwinka palasi vuonna 1921 takaisin Tatralle, josta oli muutamaa vuotta aiemmin lähtenyt, ja alkoi työstää suunnitelmaansa. Tehtaalla oli tuolloin useita keskeneräisiä projekteja, mutta uuden pikkuauton suunnittelu asetettiin etusijalle.


title: Tatra 11

text: Ledwinka arveli että Itävalta-Unkarin hajottua isojen ja kalliiden autojen myynti tulisi olemaan rajallista Tšekkoslovakiassa, joka oli paljon pienempi markkina-alue. Tiet olivat huonokuntoisia ja ammattitaitoiset autonkorjaajat edelleen harvassa. Uudesta pikkuautosta haluttiin tehdä helposti huollettava, jotta kuka tahansa voisi tehdä yksinkertaiset huoltotyöt itse. Suunnittelussa tavoitteeksi asetettiin, että uuden auton tulisi olla yksinkertainen, taloudellinen, edullinen ja kestävä.


title: Tatra 11

text: Ensimmäinen prototyyppialusta valmistui vuonna 1922. Testeissä havaittiin että auton käsiteltävyys oli kilpailijoita parempi, mutta autosta löytyi myös paljon puutteita. Autosta rakennettiin muutamia yksilöitä, joilla tehtiin ajokokeita vuorokauden ympäri. Niitä pääsivät testaamaan tehtaan omien koeajajien lisäksi myös tavalliset ihmiset, jos suostuivat ilmoittamaan suunnittelijoille koeajojen aikana tekemistään huomioista. Ledwinka testasi autoa myös itse matkustamalla sillä perheensä kanssa Itävallassa, Italiassa, Ranskassa ja Sveitsissä. Autossa esiintyneet ongelmat onnistuttiin pian korjaamaan, ja seuraavana vuonna auto oli tuotantovalmis.


title: Tatra 11

text: Tatra 11 esiteltiin Prahan autonäyttelyssä 28. huhtikuuta 1923. Pikkuautoksi T11 oli hyvin varusteltu, sillä se oli nelivaihteinen useiden saman aikakauden autojen ollessa vain kolmivaihteisia ja kaikki hallintalaitteet oli sijoitettu korin sisäpuolelle, mikä ei ollut 1920-luvulla vielä itsestään selvää. Kaiken lisäksi Jan Chalupan muotoilema linjakas T11 oli myös ulkonäöltään onnistunut. Seuraavana vuonna Stuttgartin autonäyttelyssä se voitti ensimmäisen palkinnon muotoilussa.


title: Tatra 11

text: Auto aiheutti innostuksen asiantuntijoiden keskuudessa, sillä se oli teknisesti erittäin edistyksellinen. Kevyin nelipaikkainen versio painoi vain 680 kg, minkä ansiosta auto saavutti pienestä moottoristaan huolimatta 70 km/h huippunopeuden.


title: Tatra 11

text: T11:n voimanlähteenä oli kaksisylinterinen, ilmajäähdytteinen bokserimoottori. Moottorin takana olleessa vauhtipyörässä oli tuuletin, jonka ympärillä oli ilmavirtaa ohjaava kokoojapelti. Sylinterien jäähdytysrivotus oli muotoiltu ilmavirran suunnan mukaisesti. Moottorin lohko oli valmistettu tuolloin vielä harvinaisesta duralumiinista, sillä Ledwinkan vaatimuksesta autosta oli saatava kevyt. Kampiakseli oli vierintälaakeroitu. Polttoaineensyötöstä vastasi Zenith 26 ABC -kaasutin. Moottorin teho oli alle 9 kW.


title: Tatra 11

text: Moottorin öljynkulutus oli 2,5 dl /100 km, ja sen ulkopuolelle oli sijoitettu tankki, josta valui öljyä moottoriin. Öljynsyötön säätö ei käytännössä toiminut, joten moottoriin tyhjäkäynnin aikana valunut öljy aiheutti kiihdytettäessä mustan pöllähdyksen. Autossa oli Boschin magneettosytytys, ja sytytysennakkoa voi säätää käsin. Auto oli varustettu sähköisellä käynnistysmoottorilla. Sähköjärjestelmä oli 6-volttinen.


title: Tatra 11

text: Moottorin takana oli kuiva kolmilevyinen kytkin, joka välitti voiman neliportaiseen vaihteistoon. Vaihteisto oli kiinnitetty takapäästään runkoputkeen, jonka sisällä kulki voimansiirtoakseli. Runkoputken takapäässä oli vetopyörästö, johon oli rakennettu heilurityyppinen erillisjousitus. Taka-akseli oli jousitettu poikittain asennetulla, puolielliptisellä lehtijousella, joka oli kiinnitetty keskeltä vetopyörästön runkoon ja päistään jarrukilpiin. Auton moottori makasi jäykällä etuakselilla olleen poikittaisen lehtijousen päällä. Näin ollen myös moottori ja vaihteisto toimivat osana kantavaa rakennetta. Tatra T11:n runkoratkaisu on nimeltään keskusputkirunko, mutta sitä kutsutaan myös Tatra-rungoksi. Rakenne oli erittäin vääntöjäykkä mutta samalla kevyt.


title: Tatra 11

text: Etuakselilla ei ollut lainkaan jarruja, sillä arveltiin että kevyeen autoon riittää takajarrut. Takana oli mekaanisella välityksellä toimivat rumpujarrut. Jarrurummut olivat epätavallisen leveät, sillä kummassakin rummussa oli kaksi paria jarrukenkiä, joista toinen pari oli seisontajarrua varten.


title: Tatra 11

text: Autosta oli useita eri korimalleja. Sedanin lisäksi oli muun muassa kaksi- ja nelipaikkaiset avoautot, coupé ja erilaisia tavarankuljetukseen suunniteltuja malleja. Eräs näistä oli T13-kuorma-auto, jonka runkoa oli vahvistettu, ja sillä kykenikin kuljettamaan yhden tonnin hyötykuorman.


title: Tatra 11

text: Zeppelin-yhtymään kuulunut Bauart Metall Bank teki T11:n alustalle alumiinisen korin, joka esiteltiin Berliinin autonäyttelyssä 1925. Toisin kuin aikakauden autoissa tyypillisesti, kori ei ollut rakennettu puisen kehikon varaan, vaan kokonaan alumiinista ja siinä oli hyödynnetty ilmalaivojen valmistuksessa käytettyä tekniikkaa. Kori oli koottu ruuvi- ja niittiliitoksin, sillä alumiinin hitsausta ei tuohon aikaan hallittu. Sarjatuotantosuunnitelmat kuitenkin kaatuivat korkeisiin valmistuskustannuksiin.


title: Tatra 11

text: Tatra oli Tšekkoslovakian lisäksi suosittu Saksassa ja Itävallassa, joissa sitä kutsuttiin lempinimellä "blechdackel" (peltimäyräkoira). Autoa myös koottiin kummassakin maassa; Itävallassa niitä teki Tatran Wienin toimipiste ja Saksassa paikallinen, Frankfurtissa sijainnut edustaja Delta. Delta aloitti kokoonpanotoiminnan vuonna 1925, ja myöhemmin yritys vaihtoi nimensä Detraksi.


title: Tatra 11

text: Vaikka T11:t eivät loistaneet moottoritehollaan, ne olivat kuitenkin kohtuullisen suorituskykyisiä onnistuneesti välitetyn nelivaihteisen voimansiirron ja kansiventtiilimoottorin ansiosta, joita oli tuohon aikaan totuttu näkemään vain kalliimmissa autoissa. Malli saavutti pian mainetta erittäin kestävänä autona. Se oli myös erittäin huoltoystävällinen, sillä konepelti kääntyi ylös yhtenä kokonaisuutena etulokasuojineen ja mahdollisti näin helpon pääsyn moottoritilaan. Kritiikkiä autossa herätti heikon tehon lisäksi kova käyntiääni.


title: Tatra 11

text: Auton kestävyyttä kuvaa se, että joillain yksilöillä tiedetään ajetun jopa miljoona kilometriä, ja niitä näki päivittäisessä käytössä vielä 1970-luvulla, viisikymmentä vuotta ensiesittelynsä jälkeen.


title: Tatra 11

text: Auton valmistusmäärä oli lähteestä riippuen 3 540–3 656 kappaletta vuoteen 1926 mennessä, jolloin se korvattiin parannetulla T12-mallilla. T12:een oli muun muassa lisätty etujarrut.


title: Tatra 11

text: Aluksi Tatra 11 herätti uudenlaisen rakenteensa takia epäilyksiä kestävyydestään. Auto oli kevytrakenteinen ja ilmajäähdytyksen toimimisesta ei ollut paljon kokemuksia. Ledwinkan työtoverit ja ystävät esittivät hänelle auton kestävyyden osoittamista moottoriurheilussa, mutta Ledwinka ei ollut vakuuttunut sen vaikutuksesta myynninedistäjänä. Josef Veřmiřovský sai kuitenkin Ledwinkan mielen muuttumaan, sillä ehdolla että esiintyisi ralleissa vain omalla nimellään.


title: Tatra 11

text: Veřmiřovský osallistui 13. toukokuuta 1923 Brnossa järjestettyyn kilpailuun pelkällä auton alustalla, johon oli sijoitettu vain kaksi istuinta ja ajoi voittoon. 25. kesäkuuta ajetussa kansainvälisessä kilpailussa Veřmiřovský sai erityismaininnan erinomaisesta suorituksesta. 20. huhtikuuta 1924 seurasi luokkavoitto Zbraslav – Jíloviště -rallissa, 9. toukokuuta voitto Solituderennenillä ajetussa kilpailussa Stuttgartissa sekä 12. lokakuuta voitto Itävallassa ajetussa kilpailussa. Seuraavana vuonna Veřmiřovský ajoi jälleen Zbraslav – Jíloviště -rallin voittoon ja sijoittui toiseksi Solituderennenillä. Huhtikuussa hän saavutti voiton sekä kaikkien aikojen parhaan ajan luokassaan Sisilian Targa Florio -rallissa. Veřmiřovský kuljetti auton Sisiliasta takaisin Kopřivniceen ajamalla. Sekä kilpailu että paluumatka sujuivat ilman teknisiä murheita.


title: Tatra 11

text: Erityisen merkittävänä pidetään Neuvostoliitossa elokuussa 1925 järjestetyn 5 300 kilometrin mittaisen kestävyysajon luokkavoittoa, jonka reitti oli Leningrad – Moskova – Harkova – Rostov – Tbilisi – Moskova. Veřmiřovský ajoi ainoana luokassaan maaliin ilman virhepisteitä. Samassa yhteydessä myönnettiin palkinto auton kestävyydestä ja polttoainetaloudesta.


title: Tatra 11

text: Vuonna 1925 valmistettuun Targa Florio -kilpa-autoon oli asennettu erityiset valuraudasta valmistetut, kolmella venttiilillä varustetut sylinterinkannet. Moottorin tehoksi oli saatu 19,8 kW, jonka avulla auto saavutti 120 km/h huippunopeuden. Kilpa-autoon oli asennettu yksinkertainen, keskeltä saranoitu erillisjousitettu etuakseli, jossa oli myös jarrut. Saman tyyppistä mutta raskaampaa akselistoa käytettiin myöhemmin T17-mallissa. Etu- ja takajarrujen keskinäistä tehoa kykeni säätämään käsin. Auton takaosassa oli suuri bensiinitankki; tuotantomallissa tankki sijaitsi konepellin alla.


title: Tatra 11

text: Yhdysvaltalaisen Jeff Lanen autokokoelmassa on Targa Florio -replika, joka on rakennettu T12:n pohjalta. Lanen auton etuakselilla on jarrut mutta ei erillisjousitusta ja moottorissa ei ole kolmiventtiilisiä sylinterinkansia. Auto on yksityisessä museossa Nashvillessä, Tennesseessä. Autoa kutsutaan T12 Targa Florioksi, vaikka sen nimistä mallia ei koskaan valmistettukaan.


title: Tatra 11

text: Adolf Hitler tutustui T11:een poliittisen kampanjansa aikana vuonna 1930. Hän piti autosta ja sai siitä innoitusta kansanauton kehittämiseksi.


title: Jefferson Montero

text: Jefferson Antonio Montero Vite (s. 1. syyskuuta 1989 Babahoyo) on ecuadorilainen jalkapalloilija, joka edustaa Englannin valioliigassa pelaavaa Swansea Cityä. Hän on pelipaikaltaan vasen laitahyökkääjä, ja pelaa tarvittaessa muillakin hyökkäyspään pelipaikoilla.


title: Jefferson Montero

text: Monteiro pelasi kotimaassaan Emelecissä ja toisella sarjatasolla pelanneessa Independiente JT:ssä ennen siirtoaan Eurooppaan. Hän pelasi heinäkuussa 2009 alkaneella sopimuksella espanjalaisessa Villarrealissa, kauden 2009–2010 kakkosjoukkue Villarreal B:ssä, seuraavan kauden ykkösjoukkueessa. Hän pelasi keväällä 2011 lainalla Levantessa, samoin kauden 2011–2012 Betisissä.


title: Jefferson Montero

text: Monteiro pelasi meksikolaisessa Monarcas Moreliassa kaudet 2012–2014. Hän voitti Meksikon supercupin 2014. Hän siirtyi viiden miljoonan euron siirtosummalla Swansea Cityyn kesällä 2014.


title: Jefferson Montero

text: Monteiro pelasi Ecuadorin maajoukkueessa ensimmäisen kerran Perua vastaan marraskuussa 2007. Ensimmäisen maaottelumaalinsa hän teki El Salvadoria vastaan toukokuussa 2009. Hän pelasi kolme ottelua MM-kilpailuissa 2014 ja Copa Américassa 2015.


title: Pimeän peli

text: Pimeän peli () on David Almondin kirjoittama nuortenkirja, joka ilmestyi vuonna 1999. Kaisa Katteluksen kääntämä ja Tammen kustantama suomennos julkaistiin vuonna 2001. Kirja kertoo Christopher ”Kit” Watson -nimisestä 13-vuotiaasta pojasta.


title: Jordi Pablo Ripollés

text: Jordi Pablo eli Jordi Pablo Ripollés (1. tammikuuta 1990, Vinaròs), on espanjalainen jalkapalloilija, joka edustaa Espanjan La Ligassa pelaavaa Malagaa. Pelipaikaltaan hän on keskikenttäpelaaja.


title: Jordi Pablo Ripollés

text: Jordi Pablo siirtyi Villarrealista Malagaan kesällä 2009 nelivuotisella sopimuksella. Villarrealilla on hänestä takaisinosto-optio kolmen ensimmäisen vuoden aikana.


Jordi Pablo Ripollés


title: Harlekiinipeippo

text: Harlekiinipeippo ("Chloebia gouldiae") on erittäin värikäs Australian pohjoisosissa luonnonvaraisena elävä loistopeippoihin kuuluva varpuslintu. Lajia pidetään myös lemmikkinä.


title: Harlekiinipeippo

text: Kooltaan harlekiinipeippo on noin 11–12,5 cm. Molemmat sukupuolet ovat aikuisina hyvin värikkäitä ja höyhenpuvun väritys voi vaihdella suurestikin. Aikuisen linnun selkä ja siivet ovat kirkkaan vihreät. Pyrstö on musta ja perä on väriltään vaaleansininen. Vatsa on keltainen ja rinta koiraalla säihkyvän violetti ja naaraalla hieman vaaleampi. Pään värityksestä on kolme eri muunnosta. Väreistä selkeästi yleisin on musta. Noin 20 prosentilla harlekiinipeipoista pää on väriltään punainen. Joiltakin yksilöiltä puuttuu päästä sekä musta että punainen pigmentti ja pää on keltainen. Keltapäiset yksilöt ovat kuitenkin harvinaisia. Nokka on valkoinen ja punakärkinen. Nuoret linnut ovat värittömämpiä kuin aikuiset. Niiden yleisväritys on harmaa, oliivinvihreä ja valkoinen.


title: Harlekiinipeippo

text: Harlekiinipeipon levinneisyys on laikuttaista. Lajia tavataan Länsi-Australian osavaltion pohjoisosissa ja Queenslandissa lähellä Carpentarianlahtea. Lajin elinympäristöä ovat trooppiset ja avoimet metsäseudut. Laji poistuu harvoin kovin kauaksi vesialueiden lähettyviltä, koska niiden täytyy juoda vettä useita kertoja päivässä. Pesimäajan ulkopuolella harlekiinipeipot liikkuvat eri aikoina hieman erilaisissa metsäympäristöissä.


title: Harlekiinipeippo

text: Harlekiinipeipot syövät pääasiassa siemeniä. Siemenkasvit vaihtelevat kuivien ja sadekausien aikana. Kuivina kausina suurimman osan ravinnosta muodostavat durrien ("Sorghum") siemenet. Sadekaudella lintu käyttää ravintonaan muun muassa "Alloteropisis"-, "Chysopogon"- ja "Triodia"-heinäsukujen kasvien siemeniä. Pesimäkaudella harlekiinipeipon ravinto koostuu lähes täysin hyönteisistä ja niillä linnut ruokkivat myös poikasensa. Laji voi etsiä ravintonsa joko maasta tai pyydystää hyönteisiä ilmasta.


title: Harlekiinipeippo

text: Luonnossa harlekiinipeipot elävät pienissä ryhmissä. Tämän vuoksi ne eivät lemmikkeinä viihdy yksinään, vaan aina tulisi olla vähintään kaksi lintua yhdessä. Erityisesti samaa sukupuolta olevat linnut tulevat hyvin toimeen keskenään. Jos pitää lemmikkeinä kumpaakin sukupuolta, tulisi sekä koiraita että naaraita olla saman verran, koska pariutuneet koiras ja naaras voivat ahdistella pariutumattomia yksilöitä.


title: Harlekiinipeippo

text: Harlekiinipeippojen pesimäkausi kestää tammikuusta huhtikuulle. Pesä sijaitsee useista muista loistopeipoista poiketen puunkoloissa. Samassa kolossa saattaa pesiä useita harlekiinipeippopareja. Pesimäaikana yhdellä parilla voi olla kolme pesintää. Naaras munii neljästä kahdeksaan munaa. Molemmat vanhemmat hautovat munia ja ruokkivat poikasia. Poikaset kuoriutuvat noin kahden viikon haudonnan jälkeen ja poistuvat pesästään noin kolmen viikon kuluttua kuoriutumisestaan. Koska laji pesii puunkoloihin, on poikasille kehittynyt suupieliin suuret, läpikuultavat siniset ja vihreät kyhmyt. Ne heijastavat kolon suuaukosta tulevaa valoa, ja näyttävät suorastaan hohtavan. Harlekiinipeipot ovat heimonsa värikkäimpiä, ja luultavasti niillä on kehittynyt väriaisti. Linnun väriaisti ja poikasten värikkäät kyhmyt auttavat emoja ruokkimaan poikasia.


title: Harlekiinipeippo

text: Harlekiinipeipponaaraat pariutuvat mieluiten sellaisen koiraan kanssa, jonka pään väritys on samankaltainen kuin naaraalla. Tällöin myös koiraiden osuus jälkeläisistä on suurempi. On myös havaittu, että punapäiset naaraat munivat suurikokoisempia munia pariutuessaan punapäisten koiraiden kanssa, kun silloin kuin koiraan pään väri on musta.


title: Harlekiinipeippo

text: Harlekiinipeippo luokitellaan silmälläpidettäväksi. Luonnossa elävän harlekiinipeippokannan kooksi arvioidaan noin 2 000–10 000 yksilöä. Suurimmat uhat ovat lajin elinympäristöjen metsien tuhoutuminen laidunnuksen ja metsäpalojen seurauksena. Lemmikkilinnuiksi pyydystämisellä on myös voinut olla merkitystä kannan pienenemiseen. Myös "Sternostoma tracheacolum"-punkin levittämän taudilla saattaa olla osuutta kannan vähenemiseen.


title: Pete Willis

text: Peter Andrew "Pete" Willis (s. 16. helmikuuta 1960 Englanti) oli toinen alkuperäisistä kitaristeista Def Leppardissa kunnes hänet korvasi Phil Collen vuonna 1982. Hän kirjoitti monia kappaleita ja soitti kitaraa bändin kolmella ensimmäisellä levyllä, myös läpimurtoalbumi Pyromanialla.


title: Joan Tomás

text: Joan Tomás Campasol (s. 17. toukokuuta 1985 Girona) on espanjalainen jalkapalloilija, joka edustaa kyproslaista AEK Larnakaa. Pelipaikaltaan hän on vasen laitapelaaja tai kärki.


title: Kiko (jalkapalloilija, 1988)

text: Kiko eli Francisco José Olivas (s. 21. elokuuta 1988 Antequera, Malaga) on espanjalainen jalkapalloilija, joka edustaa Espanjan Segunda Divisiónissa pelaavaa Córdobaa. Pelipaikaltaan hän on puolustaja.


title: Kiipijäkalat

text: Kiipijäkalat (Anabantidae) on ahvenkalojen lahkoon kuuluva kalaheimo, josta tunnetaan yli kolmekymmentä lajia.


title: Kiipijäkalat

text:
Heimon eri lajit ovat 3,5–30 senttimetrin pituisia. Niiden selkä- ja peräevät ovat huomattavan pitkät, ja kalat ovat yleensä joko yksivärisen ruskeita tai eri ruskean sävyin kirjottuja.
Kiipijäkalat ovat makeiden ja joskus murtovesien kaloja, jotka ovat sopeutuneet elämään vähähappisissa vesissä. Niillä on päässään labyrinttielin, jonka avulla ne voivat hengittää happea ilmasta. Kaloja nähdään haukkomassa ilmaa veden pinnalla. Ne voivat myös kavuta rannalle ja liikkua maalla lyhyitä matkoja.


title: Kiipijäkalat

text: Heimon neljästä suvusta "Anabas" on levittäytynyt Itä- ja Etelä-Aasiaan, "Ctenopoma" ja "Microctenopoma" puolestaan elävät trooppisessa Afrikassa, ja kaksilajinen "Sandelia" on eteläafrikkalainen suku.


title: JaMZ

text: JaMZ (, "Jaroslavlin moottoritehdas") on venäläinen dieselmoottorivalmistaja. Tuotantolaitos sijaitsee Jaroslavlissa. Moottorien käyttökohteet ovat muun muassa raskaat työkoneet, laivat, dieselgeneraattorit sekä panssarivaunut ja muut sotilasajoneuvot.


title: JaMZ

text: Tehtaan perusti Vladimir A. Lebedev vuonna 1916 autojen ja ambulanssien valmistusta varten. Neuvostoliiton aikana yritys kansallistettiin ja siellä valmistettiin kuorma- ja linja-autoja.


title: JaMZ

text: Toisen maailmansodan aikana tehtailla valmistettiin tykinvetotraktoreita.


title: JaMZ

text: Sodan jälkeen tehtaalla keskityttiin dieselmoottorien valmistukseen. Asiakaskunta koostui pääasiassa Neuvostoliiton alueen raskaan kaluston valmistajista ja telakoista.


title: JaMZ

text: Seuraavat yritykset ovat käyttäneet tuotteissaan JaMZ-dieselmoottoreita.


title: Novica Veličković

text: Novica Veličković (, s. 5. lokakuuta 1986 Belgrad, Jugoslavia) on serbialainen koripalloilija.


title: Novica Veličković

text: Veličković aloitti uransa KK Drvomarketin junorijoukkueissa. Sieltä hän siirtyi KK Zemuniin vuosiksi 1998–2001. Vuonna 2001 KK Partizan kiinnostui hänestä ja Veličković hankittiin seuraan. Hän pelasi seuran juniorijoukkueissa kunnes teki debyyttinsä ykkösjoukkueen kanssa kaudella 2004–2005. Hän teki ensiesiintymisensä Serbian maajoukkueen kanssa EM-kisoissa 2007. Kaudella 2008–2009 hänet palkittiin Euroliigassa Nouseva tähti -palkinnolla.


title: Novica Veličković

text: Kesäkuussa 2009 Veličković siirtyi kaksivuotisella sopimuksella Espanjan ACB-liigan Real Madridiin. Sopimuksessa oli myös yhden vuoden lisäoptio. Veličković edusti seuraa vuoteen 2012 asti ja pelasi kaudella 2012–2013 serbialaisessa KK Mega Vizurassa. Vuonna 2013 hän siirtyi saksalaiseen Brose Basketsiin.


title: Harold Sakata

text: Toshiyuki ”Harold” Sakata (1. heinäkuuta 1920 Holualoa, Havaiji, Yhdysvallat – 29. heinäkuuta 1982 Honolulu, Havaiji) oli amerikanjapanilainen showpainija, painonnoston olympiamitalisti ja näyttelijä. Sakata tunnetaan parhaiten roolistaan elokuvan "007 ja Kultasormi" mykkänä hattua heittävänä Oddjobina. Hänen showpainijanimensä oli Tosh Togo. Sakata kuoli syöpään vuonna 1982.


title: Harold Sakata

text: Sakata voitti Lontoon olympialaisissa 1948 painonnostossa raskaan keskisarjan olympiahopeaa yhteistuloksella 380 kg.


title: Paratiisipeipot

text: Paratiisipeipot ("Erythrura") on loistopeippojen heimoon kuuluva varpuslintusuku. Paratiisipeippojen sukuun kuuluu BirdLifen mukaan 10 lajia.


title: Gert Fröbe

text: Karl Gerhart Fröbe (25. helmikuuta 1913 Oberplanitz, Saksa – 5. syyskuuta 1988 München, Saksan liittotasavalta) oli saksalainen näyttelijä, jonka tunnetuin rooli Saksan ulkopuolella on Auric Goldfingerin rooli elokuvassa "007 ja Kultasormi". Fröbe ei juuri osannut englantia, minkä vuoksi hänen äänensä dubattiin joissakin elokuvissa; muun muassa "Kultasormessa" hänen äänensä dubbasi brittinäyttelijä Michael Collins.


title: Muurahaispeipot

text: Muurahaispeipot ("Parmoptila") on loistopeippojen heimoon kuuluva varpuslintusuku. Muurahaispeippojen sukuun kuuluu BirdLifen mukaan 3 lajia.


title: Pelastusristeilijä Harmaja

text: Pelastusristeilijä Harmaja oli Suomen Meripelastusseuran käytössä ollut Helsingin kaupungin omistama pelastusalus. Alus siirtyi 1980-luvulla Meripelastusseuran omistukseen.


title: Pelastusristeilijä Harmaja

text: Alus valmistui Wärtsilän Vaasan telakalla vuonna 1956 Sen runko oli terästä ja kansirakenteet alumiinia. Koneteholtaan alus oli 2 x 225 hevosvoimaa. Siinä oli kaksi potkuria ja erillinen apukone sähkön kehittämistä varten. Siihen asennettiin ensimmäisenä pelastusaluksena jo telakalla tutka. Aluksessa oli 8000 litran minuuttitehoinen palopumppu joka syötti keulakannelle asennettua vesitykkiä. Tätä varustusta tarvittiin keväällä 1965, kun Hietalahden telakalla rakenteilla ollut m/s Finnhansa syttyi palamaan varustelulaiturissa hitsauskipinästä. "Harmaja" ja Helsingin vakinaisen palokunnan palovene "Meri 22" jäähdyttivät palavaa alusta tuntikausien ajan vesitykkiensä avulla.


title: Pelastusristeilijä Harmaja

text:
Aluksessa oli alkuaikoina palkattu miehistö, mutta vuoteen 1980 mennessä se siirtyi kokonaan vapaaehtoisten hoitoon. Talvella 1980 aluksen oma generaattori sekä sähköjohdotukset uusittiin kokonaan sekä alus maalattiin sisältä täysin. Alukseen asennettiin samassa yhteydessä takakannelle myös nosturi.
Tästä remontista johtuen alus pääsikin hiukan normaalia myöhemmin liikenteeseen sinä keväänä


title: Pelastusristeilijä Harmaja

text: Alus sai Kuopiossa 10.7.2000 uuden nimen "Herman Saastamoinen". Se myytiin Ruotsiin 2006.


title: Naisten Mestis

text:
""Kaikki naisten muut joukkueet kuin SM-sarjan joukkueet aloittavat kauden Mestiksen karsintasarjasta. Mikäli joukkueita on riittävästi, voidaan joukkueet jakaa eri tasoihin. Karsinnassa pelataan 3-5 lohkossa ja tavoitteena on 10-14 ottelua. Kaikkiaan kahdeksan parasta Mestikseen (lohkojaon selvittyä määritellään joukkueet / lohko). Loput joukkueet jatkavat kauttaan Naisten Suomi-sarjassa.
Naisten Mestiksessä pelataan kahdeksan joukkueen kaksinkertainen sarja . Sarjan kaksi parasta SM-karsintaan. Loput kuusi joukkuetta pelaavat Naisten Suomi-sarjan neljän parhaan kanssa 10 joukkueen Mestiksen loppusarjan kahdessa viiden joukkueen lohkossa yksinkertaisina sarjoina. Sarjan voitto ratkaistaan lopputurnauksessa.""


title: 829 Naval Air Squadron

text: 829 Naval Air Squadron (829 NAS) oli Britannian Kuninkaallisen laivaston ilmavoimien lentolaivue.


title: 829 Naval Air Squadron

text: Laivue perustettiin 15. kesäkuuta 1940 RNAS Fordissa kalustonaan 9 Fairey Albacorea. Osa laivueesta siirrettiin heinäkuussa Campbeltowniin, johon laivue kasattiin syyskuun lopulla. Laivue siirtyi 7. lokakuuta St. Evaliin ja alistettiin rannikkolennostolle iskuihin Ranskan rannikon laivaliikennettä vastaan sekä Brestin telakoille. Iskuissa laivue menetti komentajansa 9. lokakuuta.


title: 829 Naval Air Squadron

text: Laivue siirrettiin 15. marraskuuta RNAS Crailista "HMS Formidablelle" suojaamaan saattuetta Länsi-Afrikkaan ja Kapkaupunkiin. Tukialus oli tammikuussa 1941 Punaisella merellä ja helmikuussa laivue suoritti Mogadishuun ja Massawaan pommituslentoja, joissa se menetti useita koneita. Laivueen saavuttua maaliskuussa Välimerelle sen konevahvuuteen lisättiin Fairey Swordfishejä. Tukialuksen kannella laivue otti osaa Matapanin taisteluun, kun Albacore sai osuman Italian laivaston taistelulaivaan "Vittorio Venetoon". Laivue menetti taistelussa komentajansa.


title: 829 Naval Air Squadron

text: Laivueen taistelu jatkui Vichyn Ranskaa vastaan Syyriassa, jolloin Nikosiaa käytettiin heinäkuussa tukikohtana. Tukialuksen vaurioiduttua ilmahyökkäyksessä laivue supistettiin kuuteen Fairey Swordfishiin ja se purjehti tukialuksella Välimereltä Kapkaupungin kautta Yhdysvaltoihin telakalle. Laivue suojasi alusta matkan aikana sukellusveneiltä. Laivue toimi 23. elokuuta alkaen Jamaikalla Palisadoesin kentällä, josta se siirtyi 2. joulukuuta "HMS Illustriousille", jonka mukana se purjehti kuuden päivän matkan Norfolkiin Virginiaan. Laivue palasi 10. joulukuuta "HMS Formidablelle" matkalle Englantiin.


title: 829 Naval Air Squadron

text: Laivue palveli RNAS Eastleighissa ja myöhemmin RNAS Lee-on-Solentissa, kun sen kalustoa täydennettiin ja vaihdettiin kahteentoista Fairey Swordfish II ASV -koneeseen. Laivue siirtyi koulutuksen jälkeen 7. maaliskuuta 1942 "HMS Illustriousille", jonka mukana laivue osallistui Madagaskarin valtaukseen. Madagaskarilla laivue suoritti muun muassa hyökkäyksen Diego Suareziin. Onnistunut hyökkäys kahta Vichyn Ranskan laivaston sukellusvenettä ja kahta saattajaa vastaan maksoi laivueelle viisi lentokonetta. Laivue lakkautettiin 7. lokakuuta 1942 Etelä-Afrikassa liittämällä se 810 laivueeseen.


title: 829 Naval Air Squadron

text: Laivue perustettiin uudelleen 1. lokakuuta 1943 RNAS Lee-on-Solentissa kalustonaan 12 Fairey Barracuda II:sta. Laivue liitettiin 52. Laivaston torpedopommittajalennostoon ja se siirrettiin 12. helmikuuta "HMS Victoriousille". Laivue osallistui 3. huhtikuuta 1944 hyökkäykseen saksalaista taistelulaiva "Tirpitziä" vastaan menettäen kaksi konetta. Seuraava yritys toukokuussa peruutettiin, minkä jälkeen laivue suoritti pinta-alusten torjuntaa Norjan rannikolla. Laivue liitettiin 9. heinäkuuta 831 laivueeseen lakaten samalla olemasta.Laivueen kalustona Lynx HAS.3, mikä lakkautettiin 25. maaliskuuta 1993 RNAS Portlandissa.


title: 829 Naval Air Squadron

text: Laivue perustettiin uudelleen 21. lokakuuta 2004 RNAS Culdrosessa kalustonaan Merlin HM.1 helikopterit. Laivueeseen tulee täysin varustettuna kuulumaan kahdeksan helikopteria, joista kuusi palvelee Tyypin 23 fregateilla: HMS Lancaster (ZH848 eli 457/LA), HMS Monmouth (ZH858 eli 415/MM), HMS Northumberland, HMS Richmond, HMS Somerset ja "HMS Westminster" (ZH 850 eli 462/WM). Loput kaksi palvelevat maatukikohdassa koulukoneina (ZH833 eli 500/CU).


title: Pine Ridge (Arkansas)

text: Pine Ridge on paikkakunta Montgomeryn piirikunnassa, Arkansas'ssa Yhdysvalloissa. Paikkakunnan alkuperäinen nimi oli Waters, ja se oli nimetty paikallisen liikemiehen Henry M. Watersin mukaan vuonna 1886. Paikkakunta toimi esikuvana Lum and Abner -radiosarjan Pine Ridgelle, ja vuonna 1936 Waters muutti nimensä sarjan kunniaksi. Pine Ridgessä on toiminut Lum and Abner -museo vuodesta 1971 alkaen. Se sijaitsee A. A. McKinzien vuonna 1904 rakentamassa kaupparakennuksessa, ja se liitettiin liittovaltion suojeltavien kohteiden National Register of Historic Places -luetteloon 1984. Myös James Richard Huddlestonin 1909 rakentama kaupparakennus on suojelukohteiden joukossa.


title: Naisten Suomi-sarja

text: "Suomi-Sarjan karsinta pelataan alueellisina / ylialueellisina. Sarjaan pääsevät kaikki ilmoittautuneet joukkueet. Sarjan pelaamistapa päätetään ilmoittautumisten jälkeen. Sarjan seitsemän parasta pääsee Mestiksen alempaan jatkosarjaan. Loput jatkavat Suomi-Sarjan jatkosarjassa. Kaikki jatkosarjan joukkueet selviävät loppusarjaan jossa pelataan Suomi-Sarjan voitosta yhdessä Mestiksen alemmasta jatkosarjasta tulevien neljän joukkueen kanssa."


title: Naisten Suomi-sarja

text: Itä:


title: Naisten Suomi-sarja

text: Länsi:


title: Naisten Suomi-sarja

text: Pohjoinen:


title: Tiikeripeipot

text: Tiikeripeipot ("Amandava") on loistopeippojen heimoon kuuluva varpuslintusuku. Tiikeripeippojen sukuun kuuluu BirdLifen mukaan kolme lajia.


title: SaimaaHoliday

text: SaimaaHoliday on usean luontomatkailu- ja majoitusyrityksen muodostama yritysverkosto Suomessa Saimaan rannalla. Kohteet sijaitsevat Linnansaaren kansallispuiston ympärillä Rantasalmella ja Oravissa. SaimaaHoliday-yritysverkosto hyödyntää Linnansaaren kansallispuiston ja sitä ympäröivien järvialueiden luontomatkailulle tarjoamia mahdollisuuksia. SaimaaHoliday-verkosto kehittää kannattavaa matkailuyritystoimintaa Savonlinna talousalueella kannustamalla jäsenyrityksiä kestävään, hallittuun kasvuun investointien, tuotteistamisen ja uusien kehitysideoiden hyödyntämisen kautta.


title: SaimaaHoliday

text: Yritykset ovat investoineet Haukiveden vastarannoille Oraviin ja Rantasalmelle viiden viimeisen vuoden aikana 10 miljoonaa euroa. SaimaaHoliday on rekisteröity tuotemerkki, jonka omistaa verkoston toimintaa koordinoiva yhdistys. Jäseniä ovat Lomakeskus Järvisydän, Saimaan Eräpalvelu Oravi Oy, Oravin Kyläkauppa Oy, Loma-Oravi Oy, PV-Group ja Lomasydän Oy. Yhdistyksen jäsenet ovat oikeutettuja ja sitoutuneita käyttämään tuotemerkkiä markkinoinnissaan. Investoinnit ovat kohdistuneet uusiin tuotteisiin, erityisesti retkiluisteluun ja melontaan sekä majoituskapasiteetin lisäämiseen. Vuonna 2009 aloitti toimintVerkoston tarkoituksena . Vuonna 2009 avattiin Oravissa luontomatkailu- ja retkiluisteluhotelli.. Verkoston jatkokehittämissuunnitelmat keskittyvät majoituskapasiteetin lisäämisen, uusien kohteiden avaamiseen kalastusmatkailuun sekä olemassaolevien kohteiden kehittämiseen ympäristöystävällisemmiksi. Reitistöjen ja palvelujen parantaminen on keskeinen osa kehittämistä.


title: SaimaaHoliday

text: Sulanveden kaudella pääaktiviteetteina on kalastus, melonta, veneily ja luonnontarkkailu. Saimaan Haukivedellä voi opastetuilla retkillä lähteä tarkkailemaan saimaannorppaa. Melontaa voi harrastaa Linnansaaren ja Koloveden kansallispuistoissa. Talvisin Oravin ja Rantasalmen välissä kulkee retkiluistelureitti. Luontoretkeilyn lisäksi kohteista löytyvät majoitustilat, ravintolapalvelut sekä opas- ja välinevuokrapalvelut.


title: SaimaaHoliday

text: Vuonna 2010 Saimaa Holiday-verkosto valittiin EDEN matkakohdekilpailun voittajaksi tuon vuoden vesistömatkailukohteiden teemassa.. Arviointiryhmän näkemyksen mukaan Saimaa Holiday on n järvialueen merkittävin yritysyhteistyöverkosto, jolla on kattavin ohjelmapalvelutarjonta. Kohde on sitoutunut kestävään kehittämiseen jo yhteistyössään kansallispuistojen puistojen kanssa. Lisäksi yritysverkosto on kehittänyt palvelutarjontaa kaikille vuodenajoille. Toiminta on sopusoinnussa seudun, maakunnan ja kansallistenkin matkailunkehittämislinjausten kanssa. Kohteen kehittäminen on ollut määrätietoista ja tulevaisuuden suunnitelmat ovat määrätietoisia.


title: Iconclass

text: Iconclass on järjestelmä taideteosten (varsinkin länsimaisen, klassisen ja kristityn tradition piirissä) luokittelemiseksi aiheen tai ikonografian mukaan. Järjestelmän keksi ja suunnitteli Henry van der Waal vuonna 1944 ollessaan keskitysleirillä. Sen saattoi loppuun ja toimitti L.D. Couprie ja R.H. Fuchs. Järjestelmän on julkaissut ja sitä pitää yllä Hollannin kuninkaallinen taide- ja tiedeakatemia Amsterdamissa.


title: Iconclass

text: Iconclass on olemassa julkaistuina manuaaleina: (seitsemän volyymiä 1974-1981), bibliografiana (seitsemän volyymiä 1973-1983) ja aakkosjärjestyksessä olevana luettelona. Se on hierarkkisesti järjestetty kokoelma objekteja, henkilöitä, tapahtumia ja abstrakteja ajatuksia, jotka voivat olla kuvan aiheita. Sitä käyttävät taidehistorioitsijat, tutkijat ja kuraattorit kuvatakseen, luokitellakseen ja tarkastellakseen kuvien aiheita eri medioissa, kuten maalauksissa, piirustuksissa ja valokuvissa.


title: Iconclass

text: Iconclassia voivat käyttää lukuiset instituutiot eri puolilla maailmaa kokoelmiensa kuvaamiseksi ja luokittelemiseksi standardisoidusti. Käyttäjinä voi olla taidehistorioitsijoita tai museoissa kävijöitä, jotka käyttävät Iconclassia etsiäkseen ja saadakseen kuvia näistä kokoelmista. Iconclassia käytetään myös tutkimusvälineenä kokonaisten näkymien merkitysten tai erilaisten kuvassa olevien elementtien tunnistamiseksi.


title: Iconclass

text: Iconclass on saatavana painettuna editiona tai CD-romina (eri kielillä). Lisäksi siihen voi saada verkkoselaimen.


title: Simona Halep

text: Simona Halep (s. 27. syyskuuta 1991 Constanța) on romanialainen tennispelaaja. Hän nousi 9. lokakuuta 2017 julkaistulla WTA-maailmanlistalla ykkössijalle. Hän on voittanut urallaan 18 WTA-turnausta kaksinpelissä, joista kuusi vuonna 2013, kaksi vuonna 2014, kolme vuonna 2015, kolme vuonna 2016, yksi vuonna 2017 ja kolme vuonna 2018. Merkittävimpänä Ranskan avoimet 2018. Halep palkittiin vuoden 2013 päätteeksi WTA-kiertueen kehittyneimpänä pelaajana. Häntä valmentaa Darren Cahill ja manageroi romanialainen Virginia Ruzici, joka voitti vuonna 1978 Ranskan avoimet.


title: Simona Halep

text: Halep voitti vuonna 2008 Ranskan avoimen tennisturnauksen tyttöjen kaksinpelin mestaruuden kukistettuaan loppuottelussa maannaisensa Elena Bogdanin luvuin 6–4, 6–7(3), 6–2. Kesäkuussa 2008 hän nousi junioreiden maailmanlistan ykkössijalle.


title: Simona Halep

text: Vuosien 2007–2009 aikana Halep pelasi aikuisten tasolla ITF-turnauksissa voittaen vuonna 2007 kaksi turnausta Bukarestissa, vuonna 2008 Kristinehamnin turnauksen, Bukarestin kaksi turnausta sekä vuonna 2009 Makarskan ja Mariborin turnaukset. Helmikuussa 2009 hän osallistui ensimmäistä kertaa WTA-turnauksen karsintoihin Pariisissa ja toukokuussa Grand Slam -turnauksen karsintaan Ranskan avoimissa.


title: Simona Halep

text: Huhtikuussa 2010 Halep eteni uransa ensimmäisessä WTA-turnauksen pääsarjaottelussaan Marbellassa karsintojen kautta puolivälieriin, jossa hävisi maailmanlistan sijalla 16 olleelle Flavia Pennettalle. Saman kuukauden aikana hän saavutti uransa ensimmäisen loppuottelupaikan Fesin turnauksessa Marokossa. Hän hävisi loppuottelussa Iveta Benešoválle. Grand Slam -pääsarjadebyyttinsä hän teki Ranskan avoimissa, jossa hän hävisi avauskierroksella maailmanlistan sijalla seitsemän olleelle Samantha Stosurille. Yhdysvaltain avoimissa Halep hävisi avauskierroksella tasaisen ottelun Jelena Jankovićille. Janković voitti ottelun luvuin 6–4, 4–6, 7–5. Hän päätti kauden maailmanlistan sijalla 81.


title: Simona Halep

text: Australian avoimissa 2011 Halep pääsi kolmannelle kierrokselle voitettuaan toisella kierroksella Alisa Kleibanovan. Kolmannella kierroksella hän hävisi Agnieszka Radwańskalle. Fesin turnauksessa hän pääsi viime vuoden tapaan loppuotteluun, mutta hävisi jälleen – tällä kertaa Alberta Briantille. Ranskan avoimissa hän voitti Alla Kudrjavtsevan, mutta hävisi toisella kierroksella Samantha Stosurille. Wimbledonissa Halep pelasi ensimmäistä kertaa urallaan pääsarjassa. Ensimmäisellä kierroksella hän voitti Bojana Jovanovskin, mutta hävisi toisella kierroksella Serena Williamsille, vaikka voittikin ensimmäisen erän. Yhdysvaltain avoimissa Halep voitti ensimmäisellä kierroksella maailmanlistan sijalla kuusi olleen Li Nan, mutta hävisi toisella kierroksella Carla Suárez Navarrolle. Hän päätti kauden maailmanlistan sijalla 53.


title: Simona Halep

text: Australian avoimissa 2012 Halep hävisi ensimmäisellä kierroksella Paula Ormaechealle. Brysselin WTA-turnauksessa hän eteni loppuotteluun, jossa hävisi Agnieszka Radwańskalle. Ranskan avoimissa Halep hävisi ensimmäisellä kierroksella Petra Cetkovskálle ja Wimbledonissa Anabel Medina Garriguesille. Lontoon olympialaisissa Halep hävisi avauskierroksella Jaroslava Švedovalle. Yhdysvaltain avoimissa hän hävisi toisella kierroksella Nadja Petrovalle. Halep päätti kauden maailmanlistan sijalla 47.


title: Simona Halep

text: Australian avoimissa 2013 Halep hävisi ensimmäisellä kierroksella Sloane Stephensille. Rooman WTA-turnauksessa hän eteni välieriin, jossa hävisi maailmanlistan ykköselle, Serena Williamsille. Ranskan avoimissa Halep hävisi ensimmäisellä kierroksella Carla Suárez Navarrolle. Kesäkuussa Halep saavutti ensimmäisen turnausvoittonsa WTA-kiertueella, kun hän voitti Nürnbergin turnauksen loppuottelussa Andrea Petkovicin. Saman kuukauden aikana hän voitti myös 's-Hertogenboschin turnauksen, päihitettyään loppuottelussa Kirsten Flipkensin. Wimbledonissa hän hävisi toisella kierroksella Li Nalle. Heinäkuussa Halep saavutti uransa kolmannen turnausvoiton Budapestissa, jossa hän voitti loppuottelussa Yvonne Meusburgerin. Elokuussa Halep voitti New Havenin turnauksen loppuottelussa Petra Kvitován. Yhdysvaltain avoimissa Halep pääsi neljännelle kierrokselle voitettuaan muun muassa kolmannella kierroksella Marija Kirilenkon. Neljännellä kierroksella hän hävisi Flavia Pennettalle. Syksyllä Halep voitti vielä Moskovan ja Sofian turnaukset. Hänet palkittiin vuoden 2013 päätteeksi WTA-kiertueen kehittyneimpänä pelaajana. Halep päätti kauden maailmanlistan sijalla 11.


title: Simona Halep

text: Australian avoimissa 2014 Halep eteni ensimmäistä kertaa urallaan Grand Slam -turnauksessa puolivälieriin. Samalla hän nousi maailmanlistalla ensimmäistä kertaa kymmenen parhaan joukkoon. Helmikuussa Halep voitti Dohan WTA-turnauksen saavuttaen näin uransa seitsemännen turnausvoiton kaksinpelissä. Maaliskuussa Halep pääsi välieriin Indian Wellsissä, ja nousi 17. maaliskuuta julkaistulla maailmanlistalla viidennelle sijalle, yltäen parhaimpaan romanialaisen naistennispelaajan saavuttamaan listasijoitukseen. Toukokuussa hän selviytyi loppuotteluun Madridissa, mutta hävisi siinä Marija Šarapovalle. Ranskan avoimissa Halep eteni loppuotteluun häviämättä siihen asti pelaamissaan otteluissa erääkään. Loppuottelussa hän hävisi yli kolme tuntia kestäneen ottelun Marija Šarapovalle luvuin 4–6, 7–6(5), 4–6. Turnauksen jälkeen julkaistavalla maailmanlistalla hän nousi sijalle kolme. Wimbledonissa Halep pääsi välieriin, jossa hävisi Eugenie Bouchardille. Seuraavassa turnauksessaan, Bukarestissa, Halep saavutti kauden toisen turnausvoittonsa voitettuaan loppuottelussa Roberta Vincin.


title: Simona Halep

text: Ranskan avoimissa 2017 Halep hävisi loppuottelussa Latvian sijoittamattomalle Jeļena Ostapenkolle erin 6–4, 4–6, 3–6. Vuonna 2018 hän voitti ensimmäisen Grand Slam -mestaruutensa Ranskan avoimissa päihitettyään loppuottelussa Sloane Stephensin.


title: Simona Halep

text: Uransa alkuvaiheessa Halep tunnettiin junioreiden Ranskan avointen voiton lisäksi luonnostaan erittäin suurista 34DD-kuppikoon rinnoistaan. Kesällä 2009 hän kuitenkin kävi rintojen pienennysleikkauksessa, jossa kuppikooksi vaihtui 34C. Itse hän perusteli päätöstään rintojen pelille aiheuttamalla haitalla.


title: Jukka Väisänen

text: Jukka Väisänen on muusikko, musiikinopettaja, säveltäjä, ja kuoronjohtaja. Väisänen esiintyy pääasiassa pianistina sekä hanuristina mutta myös laulajana, kitaristina, basistina ja rumpalina sekä kapellimestarina ja kuoronjohtajana.


title: Jukka Väisänen

text: Kilpatanssijana Jukka Väisänen on voittanut kilpatanssin 10-tanssin Suomen Mestaruuden vuonna 2011 Heli Väisäsen kanssa, yli 35 vuotiaitten sarjassa. Vuonna 2013 pari voitti Latin SM-tittelin yli 45 v. sarjassa. 10-tanssin MM-kisoissa pari on sijoittunut sijoille 24 sekä 28 yli 35v. sarjassa. Vuonna 2016 Jukka Väisänen saavutti MM-voiton Cavalieros-tanssiryhmän kanssa, IDO:n Latin Show Dance aikuiset 2 -sarjan kilpailussa Pietarissa.


title: Jukka Väisänen

text: Väisänen on valmistunut Sibelius-Akatemiasta musiikinopettajaksi ja klassisen musiikin pianonsoiton opettajaksi. Hän on valmistunut myös pop/jazzmusiikin pianonsoitonopettajaksi Pop & Jazz Konservatoriosta Helsingistä. Väisänen on työskennellyt Metropolia Ammattikorkeakoulun Pop/jazzmusiikin koulutusohjelmassa opinnäytetöiden vastuuopettajana vuodesta 2002 lähtien. Vuodesta 2014 lähtien Väisänen on toiminut Metropolia AMK:n musiikin tutkinnon tutkintovastaavana.


title: Jukka Väisänen

text: Väisänen säveltää pääasiassa rock/pop- ja viihdemusiikkia sekä myös jazz- ja lastenmusiikkia. Väisänen on myös sanoittaja ja tekee kuorosovituksia. Väisänen on toiminut erilaisissa kokoonpanoissa instrumentalistina ja esiintyy myös yksin trubaduurina. Äänitteillä Väisänen on esiintynyt lähinnä pianistina sekä hanuristina.


title: Hassan Wirajuda

text: Nur Hassan Wirajuda (s. 9. heinäkuuta 1948) on indonesialainen poliitikko, lakimies ja diplomaatti. Hän on toiminut maansa ulkoministerinä vuodesta 2001. Hän on myös ollut muun muassa YK:n suurlähettiläänä ja pysyvänä edustajana. Hän opiskeli Indonesian lisäksi Yhdysvalloissa ja Yhdistyneessä kuningaskunnassa. Hän oli kansallisen ihmisoikeuskomission alullepanija.


title: Latosoli

text: Latosoli on sademetsissä ja kosteissa savaneilla tavallisin maannoslaji. Se sisältää vain vähän ravinteita voimakkaan huuhtoutumisen seurauksena.


title: Latosoli

text: Latosoli on hyvin ohut multakerros, joka on muodostunut maahan pudonneista lehdistä, oksista ja puunrungoista. Kasvin osat lahoavat hyvin nopeasti kosteassa ja lämpimässä, joten multakerros on vain parikymmentä senttiä paksu. Sadevesi liuottaa kivennäisaineita voimakkaasti, jolloin jäljelle jäävät rautaoksidit värjäävät latosolin tiilenpunaiseksi. Savaneilla latosoli on yleensä paksumpaa ja viljavampaa kuin sademetsissä.


title: Latosoli

text: Vaikka latosoli on ohut ja niukkaravinteinen, sen ravinteet kiertävät nopeasti ja ne sitoutuvat elävään kasvimassaan.


title: Kamel Chafni

text: Kamel Chafni (, s. 11. kesäkuuta 1982 Bordeaux, Ranska) on marokkolainen jalkapalloilija, pelipaikaltaan keskikenttäpelaaja. Hän edustaa Ligue 1:ssä pelaavaa Stade Brestois'ta.


title: Kamel Chafni

text: Chafni on edustanut Marokkoa vuodesta 2008 lähtien. Hän pelasi ensimmäisen maaottelunsa 20. elokuuta 2008 Beniniä vastaan.


title: Remanenssi

text: Remanenssi eli jäännösmagnetismi (tunnus B) on aineen ominaisuus, joka mittaa aineeseen jäävää magnetoitumaa ulkoisen magneettikentän poistuessa. Jos aineella on suuri remanenssi, sitä voidaan käyttää kestomagneettina. Remanenssilla on sama yksikkö kuin magneettivuon tiheydellä, eli tesla.


title: Idylli

text: Idylli (, "pieni kuva") ylöspäin, jostakin, tarkoittaa lyhyitä antiikin aikaisia runoja, runoutta, joissa kuvattiin rauhallisen maalaiselämän tapahtumia ja viehätystä.


title: Idylli

text: Kuvataiteessa idylli on harmonisen olotilan, paikan, seudun tai maiseman kuvaaminen, varsinkin ihannoitu maisema ja maalaiselämän kuvaus.


title: Idylli

text: Idyli voi tarkoittaa myös taidetta, joka usein kuvaa idealisoiden esimerkiksi perhe-elämää, työtä tai muuten levollista olemassaoloa.


title: Idylli

text: Idylli saattaa olla maalaus, jossa kuvataan paimen eläimineen maaseutuympäristössä. Kuvaus on luonnonmukaista, maalauksen kolme osa-aihetta – paimen, eläin ja ympäristö – ovat harmonisessa ykseydessä, joka estää kuvaa olemasta joko maisema, genremaalaus tai vain yksinkertaisesti kuva eläimestä. Tällaisessa kokonaisuudessa luonto kuvataan usein koruttomalla, realistisella tavalla. Tällaisten kuvien henkilöt ovat usein yksinkertaisia, jotka asuvat sivistymättömissä olosuhteissa, he luonnehtivat naivisuutta ajattelussaan ja kuitenkin elävät onnellisina ja iloisina. Esitystapa ei ole koominen, vaan tunteellinen, joskus sentimentaalinen.


title: Idylli

text: Kirjassaan "Landscape and Memory" Simon Schama jakaa arkadiat idyllisiin ja villeihin ja toteaa:


title: Bromeliat

text: Bromeliat ("Bromelia") on ananaskasvien heimoon kuuluva kasvisuku, johon kuuluu yli 50 pääasiassa Amerikan trooppisilla ja subtrooppisilla alueilla esiintyvää lajia. Useimmat lajit ovat päällyskasveja, ja ne kasvavat etenkin puiden rungoilla ja oksilla. Ne saavat kaiken tarvitsemansa ilmasta käsin sateen ja erilaisen putoavan orgaanisen aineksen muodossa, ja niiden juurten ainoa tehtävä on kiinnittää kasvi alustaansa.


title: Bromeliat

text: Bromelioiden sisäkkäin kasvavien pitkien lehtien tyvet muodostavat suppilon, johon kertyvää sadevettä kasvi käyttää hyväkseen. Joidenkin lajien sitkeistä lehdistä saadaan kasvikuitua, josta tehdään köysiä, kasseja, mattoja ja muita karkeita tekstiilejä. Toisia kasvatetaan koristekasveina. Kukkakaupassa "Bromelia"-suvun lajeja kutsutaan joskus timanttiananaksiksi tai ananaskasveiksi - tosin myös "Guzmania"-suvun lajeja kutsutaan timanttiananaksiksi.


title: Bromeliat

text: Suku on saanut nimensä ruotsalaisen kasvitieteilijän, Olaf Bromeliuksen (k. 1705) kunniaksi.


title: Gospić

text: Gospić on kaupunki Kroatiassa Lika-Senjin vuoristoseudulla. Kaupungin asukasluku on vajaat 13 000.


title: Gospić

text: Ensimmäinen maininta kaupungista on vuodelta 1263 nimillä "Kaseg" ja "Kasezi". Kaupungin nykyisestä nimestä on ensimmäinen maininta vuodelta 1604. Gospićin kaupunki kärsi pahasti 1990-luvun Kroatian sodassa.


title: Pico da Bandeira

text: Pico da Bandeira on Brasilian kolmanneksi korkein vuori, jonka korkein huippu on 2892 metriä korkea. Vuori sijaitsee Brasilian ylängöllä, Minas Geraisin osavaltiossa, Brasilian kaakkoisella alueella ja se kuuluu Caparaón kansallispuistoon.


title: Nakamikado

text: Nakamikado (, 14. tammikuuta 1702 – 10. toukokuuta 1737) oli perinteisen vallanperimysjärjestyksen mukaan Japanin 114. keisari. Hänen hallituskautensa kesti vuodet 1709–1735.


title: Nakamikado

text: Ennen valtaannousuaan hänen henkilökohtainen nimensä ("imina") oli Yasuhito () ja arvonimensä Masu-no-miya ().


title: Nakamikado

text: Nakamikadosta tuli kruununprinssi vuonna 1708, vaikka hän oli alun perin perheensä vasta viides syntynyt poikalapsi. Kun keisari Higashiyama luopui kruunusta vuonna 1709, nousi tuolloin vasta 7-vuotias Nakamikado keisariksi. Koska Nakamikado oli vielä liian nuori hallitsijaksi, hallitsivat aluksi hänen isänsä Higashiyama ja isoisänsä Reigen hänen nimissään.


title: Nakamikado

text: Nakamikadon hallintokaudella välit todellista valtaa Japanissa pitäneeseen Tokugawa-shōgunaattiin olivat melko hyvät. Keisari luopui kruunusta vuonna 1735 esikoispoikansa Sakuramachin hyväksi. Nakamikado kuoli vuonna 1737, vain 35-vuotiaana.


title: Clutch

text: Clutch on yhdysvaltalainen, vuonna 1991 Marylandin Germantownissa perustettu metalli- ja blues-vaikutteinen rockyhtye. Clutchin perustivat laulaja-kitaristi Neil Fallon, kitaristi Tim Sult, basisti Dan Maines sekä rumpali Jean-Paul Gaster.


title: Clutch

text: Perustamisen jälkeen yhtye keikkaili tiiviisti saaden paikallista suosiota. Ensimmäisen 7" singlen "Passive restraints" julkaisi Earache vuonna 1992, jonka jälkeen yhtye siirtyi EastWest Records -levy-yhtiölle. Esikoislevy "Transnational Speedway League" julkaistiin 1993. Laajempaa tunnettavuutta yhtye saavutti toisella levyllään "Clutch" vuonna 1995. Kolmas levy "The Elephant Riders" ilmestyi Columbian kustantamana vuonna 1998. Seuraavana vuonna ilmestyi "Jam Room" omakustanteena.


title: Clutch

text: Viidennen levyn "Pure Rock Fury" julkaisi Atlantic vuonna 2001. Levyltä julkaistu single ""Careful with that mic"" yhdessä parin muun samalta levyltä otetun singlen kanssa sai hyvän vastaanoton yhdysvaltalaisilla radioasemilla. Vuonna 2004 oli kuudennen, "Blast Tyrant" albumin, aika – nyt julkaisijana DRT Records. Levyltä julkaistu single ""The Mob goes wild"" sai jälleen suosiota radiosoitossa.


title: Clutch

text: Yhtyeen seitsemäs pitkäsoitto "Robot Hive/Exodus" ilmestyi 2005. Nyt mukaan tuli uusi jäsen, kosketinsoittaja Mick Schauer. Seuraava levy "From Beale Street to Oblivion" näki päivänvalon 2007, tuottajana Joe Barresi (mm. Kyuss). Metal Hammer -lehti luonnehti levyä Clutchin parhaaksi, "tulevaisuuden klassikoksi".


title: Clutch

text: Yhtyeen yhdeksäs levy "Strange Cousins from the West" julkaistiin 2009 yhtyeen omistamalla Weathermaker Music -levy-yhtiön kautta.


title: Clutch

text:
Yhtyeen helposti tunnistettavassa rock-soundissa on kuultavissa vaikutteita niin stoner rockista, heavy metalista, hardcore punkista kuin funkista ja bluesista. Laulaja Neil Fallon tunnustaakin, että bluesissa on kaiken rock and rollin juuret, ja niiden tutkiminen on antanut yhtyeelle innoitusta. Yhtyeen pitkän uran aikana kappaleiden sanoitukset ovat muuttuneet ensimmäisten levyjen vihaisesta ja totisesta tyylistä uudempien julkaisujen älykkäisiin sanaleikkeihin ja hienovaraiseen huumoriin.
Studioalbumit


title: Clutch

text: Kokoelma-albumit


title: Clutch

text: EP:t


title: Clutch

text: Livealbumit


title: Clutch

text: Singlet


title: From Beale Street to Oblivion

text: From Beale Street to Oblivion on yhdysvaltalaisen rockyhtye Clutchin kahdeksas, vuonna 2007 julkaistu albumi. Levy on saanut kiitosta mm. Metal Hammer -lehdeltä maininnalla ""tulevaisuuden klassikkolevy"".


title: From Beale Street to Oblivion

text: Levyllä yhtyeen kiinnostus bluesiin näkyy hyvin selvästi raidalla ""Electric Worry"". Kappaleen alkuperä on yhdysvaltalaisen Mississippi Fred McDowellin levyttämässä laulussa ""Fred's Worried Life Blues"". Laulun melodia on tunnistettavissa ja sen sanoitus on Clutchin versiossa lähes sellaisenaan, lisättynä kolmella uudella säkeistöllä.


title: From Beale Street to Oblivion

text: ""One Eye Dollar"" julkaistiin jo Jam Room -levyllä. Neil Fallon ei ollut kuitenkaan tyytyväinen sanoituksiin. Kappaletta oli keikoillakin soitettu suoraan ""Electric Worryn"" perään, joten tällä levyllä se julkaistiin uudistetuilla sanoituksilla.


title: From Beale Street to Oblivion

text:
Clutchin sanoituksissa esiintyvä huvittavuus tulee esiin mm. kappaleessa ""Mr. Shiny Cadillackness"", jossa Fallon laulaa ""Tell me, why Dick Cheney underneath my bed? Hell no that ain't
cool!"" (Miksi Dick Cheney lymyilee sänkyni alla? Hitto, se ei oo siistii!) Fallon ei ole innostunut poliittisista lauluista, mutta pitää joitakin poliitikkoja vapaana riistana fiktiolle.


title: From Beale Street to Oblivion

text: Albumi debytoi Yhdysvalloissa Billboard 200 -listan sijalla 52.


title: Tromsdalstinden

text: Tromsdalstinden () on Tromssan läänissä, Norjassa, lähellä Tromssan kaupunkia sijaitseva vuori. Huipun korkeus merenpinnan tasosta on 1 238 metriä.


title: Canon EOS 50D

text: Canon EOS 50D on japanilaisyhtiö Canonin valmistama digitaalinen järjestelmäkamera. Kamera julkaistiin vuonna 2008, ja se on tarkoitettu EOS 40D:n seuraajaksi. Siinä voidaan käyttää EF- ja EF-s -sarjan objektiiveja.


title: Jos rakastat

text: Jos rakastat on 6. tammikuuta 2010 ensi-iltansa saanut suomalainen musikaalielokuva. Elokuva on Neil Hardwickin esikoisohjaus pitkän elokuvan parissa. Elokuvan käsikirjoitti Katja Kallio. Elokuva kertoo ministerin tyttären ja maahanmuuttajan rakkaustarinan, joka pohjautuu väljästi Zachris Topeliuksen satuun "Adalminan helmi". Musikaalielokuvan nimi juontuu sen päätöslaulusta, Kristiina Halkolan tunnetuksi tekemästä kappaleesta ”Jos rakastat”.


title: Jos rakastat

text: Poliitikkoisän pienen tyttären Adan äiti on kuollut rattijuopon yliajamana, mutta Ada tapaa häntä yhä mielikuvituksessaan. Kiireisen isän rinnalla Adan kasvatustyylistä kilpailevat äidin kovapintainen sisko ja isän sisko, sympaattinen boheemi Hanna. Ada varttuu kauniiksi mutta koppavaksi nuoreksi aikuiseksi, joka ylioppilasjuhlissaan suuttuu isän lupaamasta Karibian-matkasta, koska halusi lahjaksi auton. Ada juhlii väärennetyillä papereilla, kokeilee huumeita, varastaa urheiluauton ja ajaa sillä yhteen toisen auton kanssa. Ada menettää muistinsa, mutta pahemmin loukkaantuu toisen auton kuljettaja. Ada harhailee matkoilla olevan Hannan tyhjään asuntoon ja alkaa uskoa itseään väärennetyn ajokorttinsa Annaksi.


title: Jos rakastat

text: Adan muisti alkaa palailla lehtilööppien perusteella. Ada hakeutuu sairaalaan johon uhri on viety, muttei pääse katsomaan tätä koska ei ole sukulainen. Ada saa liittolaisekseen sairaanhoitaja Mervin, jonka avulla hän pestautuu sairaalan siivoojaksi. Evästauolla meren rannalla Ada tapaa nigerialaissukuisen Tonin, jonka hän on kohdannut jo elokuvan aiemmissa kohtauksissa ohimennen. Vähitellen Ada tajuaa aiheuttamansa auto-onnettomuuden uhrin olevan Tonin isä. Adan ja Tonin välille syttyy romanssi, mutta Tonin isä kuolee sairaalassa.


title: Jos rakastat

text: Autokolarin silminnäkijänä ollut roskisdyykkarinainen kauppaa Adalta pudonneen helmikaulakorun Tonin ystävättärelle Afyalle, joka alkaa epäillä Annaa Adaksi uutiskuvien perusteella. Myös Anna näkee lehtijuttuja kadonneesta ministerin tyttärestä ja tapaa isänsä eduskuntatalon portailla. Hän haluaisi tunnustaa yliajon, mutta isä haluaa jättää jutun Adan ja Toni perheen lakimiesten huoleksi. Tonin äiti haluaa suostua huomattavaan rahakorvaukseen, mutta Toni ei. Ada ja Toni eroavat, Afya kertoo Tonille rakastaneensa häntä aina, mutta Toni ei kykene vastaamaan Afyan tunteisiin.


title: Jos rakastat

text: Ada ei saa syyllisyyttä mielestään, käy tunnustamassa poliisille ja lähettää siitä Tonille videopätkän. Hänet tuomitaan vankilaan. Seuraavien kuukausien aikana Toni käyttäytyy huonosti äidilleen ja pikkusisarilleen, ja menee lopulta tapaamaan Adaa vankilaan. Ada saa Tonilta kaulakorunsa takaisin, mutta heidän tulevaisuutensa tarina jättää auki. Elokuva päättyy lauluun ”Jos rakastat”, jossa nuoret muistelevat ensitapaamistaan meren rannalla.


title: Jos rakastat

text: Elokuvassa kuullaan uusversioita monista suomalaisten tuntemista poplaulusta. Lähes jokaista musiikkikohtausta ennen laulun alkuperäinen tekijä vilahtaa kuvassa cameoroolissa. Ainoat poikkeukset ovat vuosia aiemmin kuolleen Juice Leskisen kappaleet sekä muiden töiden takia estyneen Tero Vaaran esiintyminen kohtauksessa ”Älä jätä minua”.


title: Jos rakastat

text: Elokuvan työläimmin kuvattu kohtaus on kappaleen ”Jos sä tahdot niin” soidessa nähtävä katsaus nuorenparin mahdolliseen tulevaisuuteen. Siinä käytettiin steadicamiä, motion control -robottikameraa ja digitaalisia trikkileikkauksia.


title: Jos rakastat

text: Kaikkien laulujen sovitukset elokuvaa varten on tehty Leri Leskisen johdolla. Suluissa alkuperäinen tai tunnetuin esittäjä:Tv-Nytissä neljä kriitikkoa antoi elokuvalle tähtiä keskiarvolla 2,0.


title: Jos rakastat

text: "Suomen Kuvalehden" Kalle Kinnunen nostaa hattua tekijöiden rohkeudelle, yritykselle ja suuruudenhulluudelle, mutta sanoo odottaneensa viimeiset puoli tuntia elokuvan loppumista. Hänestä "Jos rakastat" -elokuvan suurimpia puutteita ovat näyttävyyttä vaativalle musikaaligenrelle liian pieni budjetti, juonen epärealistisuudet ja "deus ex machina" -tason helpot ratkaisut sekä eräät näyttelijävalinnat. Film-O-Holic.com-elokuvasivuston Jarkko Sirén harmittelee pääparin näyttelijätyylien erilaisuutta, mutta pitää elokuvaa kuitenkin kohtuullisen onnistuneena, joskaan ei Hardwickin parhaisiin ohjauksiin kuuluvana.


title: Viimeiset ajatukset

text: Viimeiset ajatukset ("Murder in My Mind") on Robert Iscoven ohjaama yhdysvaltalainen jännityselokuva vuodelta 1997. Se kertoo lääketieteellisestä kokeesta, jolla on tarkoitus pysäyttää vaarallinen sarjamurhaaja.


title: Viimeiset ajatukset

text: Rooleissa nähdään Nicollette Sheridan, Stacy Keach, Peter Outerbridge, Peter Coyote, Ian Tracey ja Peter Flemming. Käsikirjoituksesta vastaa Tom Swale.


title: Muistojeni Pariisi

text: Muistojeni Pariisi ("The Last Time I Saw Paris") on Pariisiin sijoittuva melodraama kirjailijan ja varakkaan amerikkalaisneidon romanssista. Richard Brooksin 1954 ohjaaman yhdysvaltalaisen elokuvan pääosissa ovat Elizabeth Taylor, Van Johnson ja Walter Pidgeon.


title: Vakka kantensa valitsee

text: Vakka kantensa valitsee ("Holiday") on George Cukorin vuonna 1938 ohjaama romanttinen komedia vapaa-ajattelijasta, joka päätyy kihloihin miljonäärin tyttären kanssa. elokuva perustuu Philip Barryn samannimiseen Broadway-näytelmään. Pääosia elokuvassa näyttelevät Cary Grant ja Katharine Hepburn.


title: Vakka kantensa valitsee

text: Samasta aiheesta ja samalla alkuperäisnimellä valmistui 1930 Edward H. Griffithin ohjaama elokuva "Holiday".


title: Maksim Vengerov

text: Maksim Aleksandrovitš Vengerov (, ; s. 20. elokuuta 1974 Novosibirsk) on Israeliin asettunut neuvostoliittolaissyntyinen viulisti.


Kidō senshi Gundam 0080 – poketto no naka no sensō () on vuonna 1989 julkaistu Gundam-sarjaan kuuluva kuusiosainen OVA. Sarjasta käytetään lyhenteitä 0080 ja Pokesen (). OVA oli ensimmäinen Gundam-sarjan osa, jota ei ohjannut Yoshiyuki Tomino, ja samalla myös ensimmäinen koskaan julkaistu Gundam-OVA.


title: Kidō senshi Gundam 0080 – poketto no naka no sensō

text: Yhden vuoden sodan loppupuolella Zeonin ruhtinaskunnan armeijan erikoisjoukko ”Kykloopit” hyökkää pohjoisnavalla olevaan tukikohtaan kaapatakseen Maan liittovaltion kehittämän uuden Gundamin. Operaatio päättyy kuitenkin epäonnistumiseen ja Gundam karkaa avaruuteen. Zeonin armeija saa sattumalta tietää, että Gundam on viety puolueettomaan Side 6:n avaruussiirtokuntaan, ja lähettää Kykloopit kaappaamaan Gundamin. Operaatiota kutsutaan nimellä suunnitelma Rubicon. Tarina keskittyy Gundamin kaappaussuunnitelmaan sotkeutuvan Side 6:n Libot-siirtokunnassa ala-astetta käyvän Alfred ”Al” Izuruhan ja siirtokuntaan soluttautuvan Kyklooppien uuden jäsenen Bernard ”Bernie” Wisemanin ystävyyssuhteen ympärille.


text: Gundam 0080 seurasi Patlaborin jälkiä halpana OVA:na – jokainen kuudesta osasta maksoi Patlaborin tavoin 4800 jeniä. OVAn tuotannossa oli mukana paljon Macrossin tuottaneita henkilöitä. Siinä, missä Patlaborin jaksot olivat itsenäisiä kokonaisuuksia, muodostivat Gundam 0080 kuusi osaa yhden pitkän kokonaisuuden. Tähän ratkaisuun päädyttiin Kidō senshi Gundam – gyakushū no Char elokuvan suosion vuokravideona innoittamana, sillä ajan nähtiin olevan otollinen elokuvamaisuudelle Patlaborin tv-sarjamaisuuden asemesta . Gundam 0080 oli suurmenestys – sen jokainen osa myi yli 60 000 kopiota, ja kun mukaan lasketaan myöhemmin julkaistut DVD:t, kaikkia osia myytiin yhteensä 500 000 kappaletta. Sarjan suosion johdosta Gundamista tuli Bandain video-osaston päätuote.


text: Gundam 0080 oli ensimmäinen Gundam-sarjan teos, jonka ohjaajana ei toiminut Yoshiyuki Tomino (vaan Fumihiko Takayama). Bandai Visualin (nykyinen Bandai media jigyōbu) Minoru Takanashin mukaan hän valitsi Takayaman ohjaajaksi siksi, että kaikki asiat, joista Takanashi piti Macrossissa, olivat lähtöisin Takayaman ideoista. Kenji Uchiyama etsi käsiinsä Takayaman, jota oli niin hankalaa löytää, että hänen huhuttiin jopa kuolleen. Uchiyama kävi lopulta henkilökohtaisesti tapaamassa Takayamaa, joka ei omistanut puhelinta. Koska Takayama ei tästä syystä osannut odottaa Uchiyaman vierailua hän ensin yllättyi, mutta suostui kuitenkin työn puutteessa ohjaamaan OVAn.


text: Johtuen siitä, että Takayama ei pitänyt robottien välisiä taistelukohtauksia erityisen mielenkiintoisina, Gundam 0080:ssa taistelut ovat vähissä ja juoni keskittyy henkilödraamaan. OVAn menestyksen johdosta Takayama sai siitä lähtien ohjattavakseen etupäässä mecha-animaatioita.


text: OVA oli poikkeuksellinen myös siksi, että sen päähenkilö oli ala-asteelainen, joka ei osallistu itse lainkaan taisteluihin. Daisuke Namikawa, joka näytteli Alin ääniroolin, oli OVAn teon aikaan vain 12-vuotias ollen siten nuorin Gundam-sarjojen pääosanäyttelijöistä. Päähahmolle Takayama ei asettanut erityisiä vaatimuksia, mutta sivuhahmojen suunnitelua varten ohjaaja antoi Haruhiko Mikimotolle materiaalia filmitähdistä välittääkseen toiveensa.


text: Aiempien Gundamien tarinat keskittyivät erityisiä kykyjä hallitsevien hahmojen ympärille, mutta OVAn hahmot ovat aivan tavallisia ihmisiä, ja taistelut pienimuotoisia kahakoita neutraalissa Side 6:n siirtokunnassa. Tämän vuoksi nimirobotti Gundam esiintyy OVAssa suhteellisen harvoin, mutta koska OVAn osien 4 ja 6, joissa Gundam esiintyy, myyntiluvut olivat muita osia paremmat, seuraavassa Gundam-OVAssa Kidō senshi Gundam 0083 Gundam laitettiin esiintymään useammin.


text: OVAssa esiintyä uudentyyppinen Gundam RX-78 NT-1 Alex on suunniteltu newtypejen käyttöön ja tarkoitettu luovutettavaksi Liittovaltion newtype-joukon tukialukseksi tarkoitetun White Basen Amuro Raylle. White Basen nimen mainitsemista lukuun ottamatta tarinalla ei kuitenkaan ole suoria yhteyksiä Kidō senshi Gundamin juoneen.


text: Jaksojen nimet ja tarinan juoni on tehty Ernest Hemingwayn kaltaisten sotakirjailijoiden hengessä, ja juonella, jossa päähenkilö, ala-astetta käyvä poika, joka ihastuu vihollisvaltion aseisiin ja ystävystyy sen armeijan pilotin kanssa, on yhteyksiä Auringon valtakunta -elokuvaan. Skenaariovastaava Kyōsuke Yūki on myöntänyt olevansa tietoinen tarinan yhtymäkohdista Auringon valtakuntaan, mutta on julistanut Gundam 0080:n tarinan perusteiden olevan silti erilaisia.


text: Nimen 0080 viittaa Gundam-universumin yhden vuoden sodan päättymispäivään, 1. tammikuuta avaruusvuosisadan vuonna 0080. Tästä huolimatta suurin osa tarinasta sijoittuu joulukuuhun 0079. OVAn lisänimen Poketto no naka no sensō (sota taskussa) on väitetty viittaavan Gundam-maailmassa kenraali Revilin Konpeitōssa (Solomonissa) pitäämään puheeseen, jossa hän ilmoitti pitävänsä OVAn kuvaamia tapahtumia vain ”mitättömänä yksittäistapauksena”. Kyseinen puhe kuitenkin kirjoitettiin vasta ”Kidō senshi Gundam – senryaku senjutsu daizukan” -kirjaan, jota ei OVAn ilmestyessä vielä ollut julkaistu.


text:
Yutaka Izubuchi viimeisteli tarinassa esiintyvät mobile suitit. Tarkoituksena oli päivittää vanhat Kidō senshi Gundam robotit realistisemmalle tasolle, jonka toteuttaminen ei vielä alkuperäisen tv-sarjan teon aikaan ollut animaatiossa mahdollista. Myöhemmin näiden mallien on kuitenkin virallisesti ilmoitettu olevan muunnelmia Gundamin roboteista, ja siten erillisiä mobile suiteja. OVA aloitti myös Zeonin armeijan esittämisen natsi-Saksan armeijaa muistuttavana, mikä oli tähän mennessä tehty vain sarjakuvissa.
OVA esitettiin vuoden 2006 lokakuun ja marraskuun aikana Tokyo MX- ja BS-i -kanavilla. Lisäksi se esitettiin vielä tammi–helmikuussa 2007 Teletamalla.


text: Joulukuussa 2007 OVA nähtiin Nippon BS hōsōn (BS 11 Digital) Anime+-ohjelmakehyksessä.


text: Lisäksi minisarja on nähty myös vuonna 1996 NHK:n BS-kanavalla.


title: Eitel Cantoni

text: Eitel Danilo Cantoni (4. lokakuuta 1906 Montevideo, Uruguay – 6. kesäkuuta 1997 Montevideo) oli uruguaylainen Formula 1 -kuljettaja. Hän osallistui kolmeen F1-osakilpailuun kaudella ollen parhaimmillaan 11. Italian GP:ssä. Kaksi muuta kilpailua hän keskeytti. Hän osallistui myös neljään muuhun MM-sarjan ulkopuoliseen kilpailuun ja oli parhaimmillaan seitsemäs Modenan GP:ssä.


title: HMS Jamaica (44)

text: HMS Jamaica (viirinumero 44) oli Britannian kuninkaallisen laivaston Fiji-luokan (osa Crown Colony -luokkaa) ilmatorjuntaristeilijä. "HMS Jamaica" tilattiin maaliskuussa 1938 osana vuoden 1938 laivasto-ohjelmaa Vickers Armstrongin Barrowin telakalta ja se otettiin palveluskäyttöön 29. kesäkuuta 1942.


title: HMS Jamaica (44)

text: "HMS Jamaica" liitettiin palvelukseen otettaessa Kotilaivastoon ja se palveli lähes toisen maailmansodan loppuun saakka suojaten Jäämeren saattueita. Poikkeuksena oli aluksen osallistuminen marraskuussa 1942 Pohjois-Afrikan maihinnousun Keskiseen ryhmään.


title: HMS Jamaica (44)

text: Joulukuun lopulla 1943 alus otti osaa Nordkapin taisteluun, jossa upotettiin Saksan laivaston taisteluristeilijä "Scharnhorst". Juuri "HMS Jamaica" ampui ratkaisevan armoniskun antaneet torpedot.


title: HMS Jamaica (44)

text:
Alus suojasi 1944 Norjan rannikolle tehtyjä tukialusosastojen hyökkäyksiä Jäämeren saattueiden välillä.
Toisen maailmansodan päätyttyä "HMS Jamaica" siirrettiin syyskuussa 1945 Itä-Intian osaston 5. Risteilijäviirikköön, kunnes se siirrettiin 1946 saman aseman 4. Risteilijäviirikköön. Alus oli huollettavana marraskuusta 1947 elokuuhun 1948.


title: HMS Jamaica (44)

text: "HMS Jamaica" liitettiin palvelukseen palatessaan elokuussa 1948 Amerikan ja Länsi-Intian aseman 8.Risteilijäviirikköön, josta se lainattiin 1949 5. Risteilijäviirikölle Kauko-Itään Korean sodan vuoksi. Alus palasi 27. helmikuuta 1951 Englantiin, jossa se sijoitettiin reserviin. Alus oli huollettavana 1953-1954, minkä jälkeen se liitettiin Kotilaivastoon sekä Välimeren laivastoon.


title: HMS Jamaica (44)

text: "HMS Jamaica" poistettiin palveluksesta 20. marraskuuta 1957 Gairlochissa. Alus myytiin romutettavaksi Arnott Young Ltd:lle ja se saapui 20. joulukuuta 1960 Dalmuiriin romutettavaksi. Aluksen runko paloiteltiin 1962 Troonissa.


title: HMS Kenya

text: HMS Kenya (viirinumero 14) oli Britannian kuninkaallisen laivaston Fiji-luokan (osa Crown Colony -luokkaa) ilmatorjuntaristeilijä. "HMS Kenya" tilattiin joulukuussa 1937 osana vuoden 1937 laivasto-ohjelmaa Alexander Stephens and Sonsilta ja se otettiin palveluskäyttöön 27. syyskuuta 1940.


title: HMS Kenya

text: "HMS Kenya" liitettiin palvelukseen otettaessa Kotilaivastoon ja suojasi WS-saattueita, jolloin Saksan laivaston raskaat pinta-alukset olivat purjehduksillaan Atlantilla. Aluksen ollessa toukokuussa 1941 2. Risteilijäviirikössä, se osallistui taistelulaiva "Birmarckin" metsästykseen. Alus yhdessä "HMS Auroran" kanssa valtasi kesäkuussa Daviesin salmessa saksalaisen tukilaivan "Belchenin".


title: HMS Kenya

text: "HMS Kenya" siirrettiin syyskuussa Välimerelle osallistumaan operaatio Halberdiin, mutta alus palasi kotivesille, jossa se liitettiin Kotilaivastoon suojaamaan Jäämeren saattueita. Alus oli marraskuussa Pohjois-Norjassa tulittamassa rannikkokohteita. Alus suojasi joulukuussa hyökkäystä Vaagsöhön ja pysyikin pohjoisilla merialueilla aina kesäkuuhun 1942 saakka, jolloin se purjehti Välimerelle osallistuakseen operaatioihin Vigorous/Harpoon.


title: HMS Kenya

text: "HMS Kenya" osallistui elokuussa operaatio Pedestaliin, mutta siihen osui 12. elokuuta italialaisen sukellusveneen "Alagin" laukaisema torpedo, joka pakotti aluksen pitkällisiin korjauksiin. "HMS Kenya" palasi palvelukseen joulukuussa 1942. Alus liitettiin uudelleen Kotilaivastoon, kunnes se tammikuussa 1944 liitettiin Itäisen laivaston 4. Risteilijäviirikköön.


title: HMS Kenya

text: Alus suojasi 1944 tukialusrynnäköitä japanilaisten miehittämiin kohteisiin Intian valtamerellä sekä japanilaisten öljyntuotantolaitoksiin Itä-Intiassa. Alus oli suojaamassa vuoden 1945 alussa Arakanin maihinnousua sekä hyökkäyksiä Malesian rannikolle ennen paluuta Englantiin.


title: HMS Kenya

text: "HMS Kenya" siirrettiin telakalle huollettavaksi vuoden vaihteen ylitse, minkä jälkeen se sijoitettiin lokakuussa 1946 Amerikan ja Länsi-Intian asemalle 8. Risteilijäviirikköön, kunnes se palasi joulukuussa 1947 Englantiin huoltoon. Alus oli myös jonkin aikaa sijoitettuna reserviin.


title: HMS Kenya

text: "HMS Kenya" palasi palvelukseen Kauko-Idän laivaston 5. Risteiljäviirikköön ottaen osaa Korean sotaan. Alus oli sijoitettuna Itä-Intian osaston 4. Risteilijäviirikköön 1951-1952, kunnes se siirrettiin Välimerelle 1. Risteilijäviirikköön. Alus palasi 24. helmikuuta 1953 Portsmouthiin, jossa se sijoitettiin reserviin.


title: HMS Kenya

text: Alus oli huollossa 1955, minkä jälkeen se purjehti Amerikan ja Länsi-Intian asemalle 8. Risteilijäviirikköön, kunnes palasi 5. marraskuuta 1956 Portsmouthiin. Alus palveli Kotilaivastossa, kunnes se siirrettiin 1957 Välimeren laivaston 1. Risteilijäviirikköön lippulaivaksi.


title: HMS Kenya

text: "HMS Kenya" poistettiin palveluksesta syyskuussa 1958 ja se sijoitettiin Portsmouthin reserviin. Alus myytiin 1962 ja se saapui 29. lokakuuta Shipbreaking Industriesille Faslaneen romutettavaksi.


title: HMS Mauritius (80)

text: HMS Mauritius (viirinumero 80) oli Britannian kuninkaallisen laivaston Fiji-luokan (osa Crown Colony -luokkaa) kevyt risteilijä. "HMS Mauritius" tilattiin joulukuussa 1937 osana vuoden 1937 laivasto-ohjelmaa Swan Hunterin telakalta ja se otettiin palveluskäyttöön 1. tammikuuta 1940.


title: HMS Mauritius (80)

text: "HMS Mauritius" liitettiin palvelukseen otettaessa Kotilaivastoon Atlantin kauppareittien suojaksi, kunnes alus siirrettiin 1941 lopulla Itä-Intiaan. Alus liittyi 1942 Itäiseen laivastoon, kunnes se poistettiin palveluksesta telakalle huhtikuussa 1943 ennen siirtoa Välimeren laivastoon. Välimerellä alus osallistui Sisilian maihinnousun heinäkuussa suojaamiseen osana Itäistä tukiryhmää. Alus oli syyskuussa suojaamassa Salernon maihinnousua.


title: HMS Mauritius (80)

text: Vuoden lopulla alus siirrettiin Biskajan lahdelle tuhoamaan saarronmurtajia ja häiritsemään saksalaisten keveiden osastojen toimintaa Kanaalin alueella. Alus kuitenkin palasi jo tammikuussa 1944 Välimerelle suojaamaan Anzion maihinnousua. Alus suojasi kesäkuussa Normandian maihinnousua Sword Beachin Force D:ssä, minkä jälkeen se teki elokuussa maihinnousua tukevia iskuja Normandian rannikolle hävittäen saksalaisten rannikkoalusten rippeet alueelta. Yhdessä hävittäjien kanssa "HMS Mauritius" upotti 15. elokuuta vastaisena yönä "Sperrbrecher 157:n" ja 23. elokuuta vastaisena yönä viisi "Vorpostenbootea".


title: HMS Mauritius (80)

text: "HMS Mauritius" liitettiin Kotilaivastoon suojaamaan tukialusten hyökkäyksiä Norjan rannikolle sekä tuhoamaan Norjan rannikkoliikennettä. Yhdessä "HMS Diademin" kanssa alus taisteli tammikuussa 1945 saksalaisten hävittäjien kanssa, jolloin saksalainen "Z31" vaurioitui pahoin. Alus siirrettiin helmikuussa huoltoon Cammell Lairdin telakalle.


title: HMS Mauritius (80)

text: "HMS Mauritius" palasi telakalta palvelukseen maaliskuussa 1946 ja se liitettiin Välimeren laivastoon 15. Risteilijäviirikköön (myöh. nimetty 1. Risteilijäviiriköksi). Alus palasi Englantiin 1948. Alus sijoitettiin reserviin odottamaan huoltoa. Alus palasi palvelukseen 1949 1. Risteilijäviirikköön Välimeren laivastossa, jonne se purjehti 6. toukokuuta. Alus palveli 1949-1951 Itä-Intian asemalla 4. Risteilijäviirikössä, kunnes se palasi 18. joulukuuta 1951 Chathamiin. Alus siirrettiin reserviin 1952, kunnes se myytiin romutettavaksi 1962. "HMS Mauritius" saapui 27. maaliskuuta 1965 T W Wardille Inverkeithingiin romutettavaksi.


title: HMS Nigeria

text: HMS Nigeria (viirinumero 60) oli Britannian kuninkaallisen laivaston Fiji-luokan (osa Crown Colony -luokkaa) ilmatorjuntaristeilijä. "HMS Nigeria" tilattiin joulukuussa 1937 osana vuoden 1937 laivasto-ohjelmaa Vickers Armstrongin telakalta ja se otettiin palveluskäyttöön 23. syyskuuta 1940.


title: HMS Nigeria

text: "HMS Nigeria" liitettiin palvelukseen otettaessa Kotilaivastoon, jossa alus palveli aina vuoteen 1944 saakka. Alus otti osaa 1940 Pohjois-Atlantin saattueiden suojaamiseen, hyökkäykseen Lofooteille sekä maaliskuussa 1941 Saksan laivaston kaappareiden jahtaamiseen Islannin vesillä.


title: HMS Nigeria

text: "HMS Nigeria" valtasi kesäkuussa 1941 saksalaisen säälaiva "Lauenburgin" Jan Mayenin edustalla, jolloin liittoutuneet saivat haltuunsa merkittäviä koodaukseen liittyviä asiakirjoja. Alus otti vielä samana kesänä osaa Huippuvuorten operaatioon ja yhdessä "HMS Auroran" kanssa upotti 6. syyskuuta "Bremsen" Nordkapin edustalla.


title: HMS Nigeria

text: "HMS Nigeria" oli pääosan vuodesta 1942 suojaamassa Jäämeren saattueita ennen elokuista siirtoaan Välimerelle. Välimerellä alus otti osaa operaatio Pedestaliin, jolloin siihen osui 12. elokuuta Skerkin matalikon läheisyydessä italialaisen sukellusveneen "Axumin" laukaisema torpedo, joka aiheutti suurta tuhoa aluksella. "HMS Nigeria" lähetettiin tilapäiskorjausten jälkeen Yhdysvaltoihin Charlestowniin telakalle. Alus palasi palvelukseen kesäkuussa 1943.


title: HMS Nigeria

text: "HMS Nigeria" lähetettiin 1944 Itäiseen laivastoon, jonka mukana alus suojasi tukialusrynnäköitä japanilaisten hallitsemille öljynjalostamoille sekä lentokentille Itä-Intiaan. Alus suojasi tammikuussa 1945 Arakanin maihinnousua ja palveli sodan lopun Intian valtamerellä, kunnes Malesiassa olleet japanilaiset joukot antautuivat.


title: HMS Nigeria

text: Sodan päätyttyä "HMS Nigeria" palasi joulukuussa 1945 Devonportiin huollettavaksi palaten palvelukseen huhtikuussa 1946. Alus liitettiin 6. Risteilijäviirikön lippulaivaksi Etelä-Atlantin asemalle, kunnes se palasi syyskuussa 1950 Englantiin. Alus sijoitettiin palattuaan reserviin, jossa se toimi majoitusaluksena Devonportissa.


title: HMS Nigeria

text: "HMS Nigerian" myynnistä Intialle ilmoitettiin 8. huhtikuuta 1954 ja alus siirrettiin lokakuussa 1954 Cammell Lairdin telakalle, josta se palasi huhtikuussa 1957. Alus luovutettiin 29. elokuuta 1957 virallisesti Intian laivastolle ja nimettiin "INS Mysoreksi". Se kolaroi 1959 Britannian kuninkaallisen laivaston hävittäjän "HMS Hoguen" kanssa, jolloin hävittäjän keula vaurioitui pahoin. Alus palveli 1975 koululaivana ja se poistettiin palveluksesta 20. elokuuta 1985 ja romutettiin seuraavana vuonna.


title: HMS Trinidad (46)

text: HMS Trinidad (viirinumero 46) oli Britannian kuninkaallisen laivaston Fiji-luokan (osa Crown Colony -luokkaa) ilmatorjuntaristeilijä. "HMS Trinidad" tilattiin joulukuussa 1937 osana vuoden 1937 laivasto-ohjelmaa Devonportin telakalta ja se otettiin palveluskäyttöön 14. lokakuuta 1941.


title: HMS Trinidad (46)

text: "HMS Trinidad" liitettiin palvelukseen otettaessa Kotilaivastoon suojaamaan Jäämeren saattueita. Aluksen suojatessa saattuetta PQ13 se kohtasi saksalaisia hävittäjiä vaurioittaen "Z26":ta, mutta siihen osui yksi sen omista torpedoista. Vaurioitunut alus pääsi Murmanskiin tilapäiskorjauksiin. Alus lähti 13. toukokuuta 1942 paluumatkalle.


title: HMS Trinidad (46)

text: "HMS Trinidad" joutui 15. toukokuuta III/KG 30:n suorittaman ilmahyökkäyksen kohteeksi, minkä aikana alukseen osui pommi rampauttaen aluksen. Hävittäjä "HMS Matchless" upotti hylyn torpedolla.


title: HMS Ceylon (30)

text: HMS Ceylon (viirinumero 30) oli Britannian kuninkaallisen laivaston Uganda-luokan (osa Crown Colony -luokkaa) ilmatorjuntaristeilijä. "HMS Ceylon" tilattiin maaliskuussa 1938 osana vuoden 1938 laivasto-ohjelmaa Alexander Stephen and Sonsilta ja se otettiin palveluskäyttöön 13. heinäkuuta 1943.


title: HMS Ceylon (30)

text: "HMS Ceylon" liitettiin palvelukseen otettaessa Kotilaivastoon, kunnes alus siirrettiin vuoden lopulla Itäisen laivaston 4. Risteilijäviirikköön Itä-Intiaan. Seuraavan vuoden alus suojasi tukialuksia hyökättäessä Sabangiin, Surabayalle ja Sumatralle sekä se itse suoritti muutaman itsenäisen tulitukitehtävän Intian valtameren alueella. Alus liitettiin marraskuussa 1944 Brittiläiseen Tyynenmeren laivastoon, jolloin se siirtyi 16. tammikuuta Trincomaleehen Ceylonilla. Matkan aikana alus osallistui hyökkäykseen Pankalan Bradaniin. "HMS Ceylon" palasi toukokuussa 1945 Intian valtamerelle, jossa se tulitti Nikobaareja. Alus pysyi alueella sodan loppumiseen saakka.


title: HMS Ceylon (30)

text: Sodan jälkeen alus liitettiin 1946 Portsmouthiin sijoitettuihin yksiköihin (), kunnes se siirrettiin 1950 Kauko-Idän laivaston 5. Risteilijäviirikköön ja edelleen Itä-Intian aseman 4. Risteilijäviirikköön. "HMS Ceylon" palasi 1. lokakuuta 1954 Portsmouthiin. Alus oli telakalla modernisoitavana maaliskuusta 1955 heinäkuuhun 1956.


title: HMS Ceylon (30)

text: "HMS Ceylon" palveli Kotilaivastossa, Välimeren laivastossa, Etelä-Atlantin ja Itä-Intian asemilla, kunnes se palasi 18. joulukuuta 1959 Portsmouthiin. Alus myytiin vielä joulukuussa Peruun. Alus siirrettiin 9. helmikuuta 1960 virallisesti Perun laivastolle ja se nimettiin samassa yhteydessä "Coronel Bolognesiksi". Alus poistettiin palveluksesta toukokuussa 1982 ja se hinattiin elokuussa 1985 Taiwaniin romutettavaksi.


title: HMS Newfoundland

text: HMS Newfoundland (viirinumero 59) oli Britannian kuninkaallisen laivaston Uganda-luokan (osa Crown Colony -luokkaa) ilmatorjuntaristeilijä. "HMS Newfoundland" tilattiin osana vuoden 1939 laivasto-ohjelmaa Swan Hunter and Wigham Richardsonin telakalta ja se otettiin palveluskäyttöön 21. tammikuuta 1943.


title: HMS Newfoundland

text: "HMS Newfoundland" liitettiin palvelukseen otettaessa Kotilaivastoon, kunnes se siirrettiin Välimerelle. Alus osallistui kesäkuussa hyökkäykseen Pantellerian saarelle sekä heinäkuussa Sisilian maihinnousuun Itäisessä osastossa. Alukseen osui 23. heinäkuuta 1943 italialaisen sukellusveneen "Ascianghin" laukaisema torpedo, jonka aiheuttamat vauriot korjattiin tilapäisesti Maltalla. Alus purjehti elokuussa Bostoniin telakalle varsinaisia korjauksia varten.


title: HMS Newfoundland

text: "HMS Newfoundland" palasi telakalta huhtikuussa 1944 ja aluksen palattua Englantiin se siirrettiin Clydeen modernisoitavaksi. Alus palasi palvelukseen marraskuussa, minkä jälkeen se purjehti Intian valtamerelle ja edelleen Tyynelle valtamerelle Brittiläisessä Tyynenmeren laivastossa.